LEADERSHIP: DEACONS - Hre Mang\nKawhhran sung hantuantu, pastor, bishop, overseers, elders, le deacon, an zaten Bible thuhrampi “Renmi siloin riantu” (Mathai 20:28) si dingah timi Bawi Jesuh amah ih thu zirhnak parah a hngat aw mi asi. Ziangvek tuanvo le dinhmun in kawhhran sungah Pathian kan rian khal asile kan zaten hnen-um kan tuan dingmi tuan, Pathian in in fialmi tuahtu lawng kan si ringring. “Cuvek thotho in nanmah par khal ah a si ve: tuah uh, tiih an lo timi nan tuah ṭheh tikah ‘Kannih cu lom tlak lo hnen-um men kan si. Kan ṭuanvo a ṭuantu lawng kan si,’ tiah ti uh,” tiah a sim, (Luke 7:10).\nI Tim. 3:8-13; Tirh 6:1-7, Phil 1:1.\nKawhhran kaihhruai awknak ah hnatuan, tuanvo zem awk lo theih asilo. Zumtu khrihfa pawl cu bulpak in um loin pawlkom in um dingin retkhawmmi kan si fawn. Cutikah zo in ziangvek tuanvo a nei, ziangtin tuanvo neitu hril, tuanvo pek an si, ziangvek sinak an neih a tul, tvp pawl Bible vekin theihfeng tengteng tulmi asi. Kawhhran sungah abik takin protestant kawhhran pawl in pastor, kawhhran upa (elders) le deacon hi kawhhran hhnatuantu laireltu ah hman an si.\nBible in a zirhmi lakah “deacon” le “elder” timi thu pahnih dinhmun asimmi mi tampi in kan theih sual ruangah kan tuanvo le thuneihnak ah kan buai phah theu. “Elder” laitong in “kawhhran upa” kan ti mi le “deacon” lai tongin “kawhhran upa” tiah kan kawh thotho mi hi “deacon” cu ziang asi ih “elder” cu ziang asi, ziang an hnatuan asi, ti hi fiang ten thleidan thiam a thupi. Deacon pawl cu elders (I Tim 3:2) pawl vekin zirhnak lamah lotheihlo in neihtul mi ah a telh lo.\nThuthlungthar sungah deacon tiah a hnuailam pawl ih hnatuan tla a ngan,Timothy (1 Thes 3:2; 1 Tm 4:6), Tychicus (Col 4:7), Epaphras (Col 1:7), Paul (1 Cor 3:5) le Jesuh Christ (Rom 15:8, “servant”) pawl hi an tuanmi simfiangnak ah “deacon” timi tonghman hman asi. Deacon timi hi thuneihnak asi dah lo ih hnatuan, servant siahlawh hnatuan tiah Bible sungah ngan mi asi.\nBible in “elders” le “deacon” hnatuan in fiangten a hran in a sim. “Elder” “Kawhhran upa” tiah Bible in a sim theu mi (Tirh 20:17, 28; I Tim. 3:2, 5:17; Titus 1:9; Heb 13:17; James 5:14; Ephe. 4:11, tvp) pawl hi pastor, lole overseers, bishop dinhmun le hnatuan pawl thu a simmi asi. Deacon thu a simnak hi Tirh 6:1-6; I Tim 3:8-13 pawl hi a sibik.\nKawhhran sungah deacon ziangzat an si ding ziangtin hril an si timi Bible in fiang puppi in a sim lo ruangah kawhhran pawl pakhat le pakhat hmandan a bang aw lo. A fiang mi cu Tirh 6:1-7 kan zoh asile deacon pakhat hnakih tam an si ih an hril tikah local kawhhran milesa pawl an tel ti a fiang.\nCumi lakah kawhhran deacon hnatuan hi ziangvek ciah asi timi Bible in in zirh vekin a hnuailam vekin zoh uhsi.\nI. “DEACON” TONGKAM HMANNAK\n1. Word study : Deacon, Deaconess.\n“In Greek writings “deacon” described a waiter, a messenger, a steward, and a servant” Ryrie.\n“Deacon” timi cu “siahhlawh” lole “riantu” “hnen-um”, hnatuantu thu simnak ah hmanmi tongfang asi. Thuthlungthar sungah biaknak lamah siseh leiltun khawtlang nun ah siseh “deacon” timi cu hnatuantu, siahhlawh, hnen-um, riantu hnatuan simfiang nakah hmanmi tongkam asi.\nGk. diákonos timi tongfang hi khrihfa hmaisa pawlin “servant” lole “minister” ti ah an rak hmanmi asi ih dungthluntu pawl san ihsin “deacon” tiah an hmang lan vivo. (Matt. 20:26; 22:13; 23:11; Mark 9:35; 10:43; waiter, “cabuai thu,” “hnen-um” cf. John 2:5, 9; Acts 6:2) Paul in amai thu asim tikah siseh Jesuh thu a sim tikah siseh an tuanmi simfiangnakah tongfang a hmang theu: servant or minister (1 Cor. 3:5; Eph. 6:21; Col. 4:7); servant of the gospel (Eph. 3:7; Col. 1:23); servant of the church (Col. 1:25); servant of the new covenant (2 Cor. 3:6); servant of God (6:4); servant of Christ (11:23; Col. 1:7; cf. John 12:26; 1 Tim. 4:6); and servant of righteousness (2 Cor. 11:15). Paul in Jesuh Khrih tla “servant” tiah a kawhnak ah tongfang a hmang (Rom. 15:8; cf. Gal. 2:17). Paul in cozah hnatuan pawl thu simnak ah tla “deacon” timi “servant” “siah hlawh” timi tongkam a hmang (Rome 13:4).\nLeitlun sakhua nak pawl khalin an rak hman tikah an puithiam pawl ih fialmi, tirhfung pawl, sakhua puai tuah tikah hnatuantu, rawl zemtu, rawl suang, khual hmuak, cabuai le tohkham kil/remtu pawl, hnatuantu pawl kha “deacon” tiah an kawhmi asi. Mathai 23:11 “Nan lakah a tumbik cu nan zaten sal (siahhlawh) asi ding” tiah Jesuh in in sim vekin “deacon” cu “kawhhran sungah siahhlawh riantu sinak tuanvo kaitu asi.\n2. “Deacon” timi tongfang hman hram thoknak pawl\nA hnuailam palw hi Bible sungah “Deacon” timi an rak hman hram thoknak pawl asi.\n1) “Hnen-um” “cabuai kil” “waiter” (John 2:5,9) (mopuai ah Jesuh in tidai wine ah a canter tumah hnatuantu –hnen-um); c5. A nu cun hnen-um pawl hnenah, “A lo simmi poh tuah uh,” tiah a ti. c9. Cuih tidai cu Sabitti ah a cang ih cumi cu a tep. Khuitawkin cuih Sabitti cu a ra ti a thei lo; tidai a suaktu hnen-um pawl cun an thei ko. Curuangah nupi ṭhitu pa cu a ko ih,\n2) siangpahrang hnen-um (Matha. 22:13); . 13Cule Siangpahrang in a hnen-um pawl kha, ‘A kutke ṭem uhla khawleng thimnak ah hlon uh. Cutawkah ṭap raak le hacang rial in a um ding,’ a ti,” tiah a sim.\n3) Satan ih hnatuantu (Satan deacon)–hnen-um (2 Kor. 11”15), 15Curuangah Satan hnaṭuantu a hnen-um pawl khal in dingnak hnaṭuantu pawl vekin an tuah awkter a si khal le an hrangah thil olte a si. A netnak ah cun an hnaṭuan daan vekin an tuar leh ko ding.\n4) Jesuh Khrih ih hnatuantu- (2 Kor. 11:23); 23Khrih riantu an si maw? Kei hi mi aa ka bang, a sinain thungaite in annih hnak cun Khrih riantu ṭha ka si sawn. Annih hnakin ka hnaṭuan a khung sawn; voi tam sawn thawng thlakmi ka si; voi tam sawn vuak ka tong, cule voi tampi thi dok nungngaan in ka tuar.\n5) Hnen-um: Mathai 23:11. Nanmah lakih a tum bik mi cu nan hnen-um a si ding.\n6) Siahhlawh (Tirh 6:2), 2Curuangah tirhthlah hleihnih pawl in zumtu pawl hmuahhmuah cu hmun khatah an kokhawm ih, “Tangka thuhla tawlrelnak (to serve tables) ah Pathian thusim kan daithlang a si ahcun a dik lo ding.\n7) Pathian ih hnatuantu (2 Kor. 6:4); Thinlung sau zetin hnaihnawhnak, zinfetnak le harsatnak a phunphun kan tuar ih cuticun Pathian riantu kan sinak kan langter a si.\n8) Kawhhran ah hnatuantu (Kol. 1:24, 25). 24Nan hrangah harsatnak ka tuarmi pawl ruangah hin lungawinak ka nei; ziangah tile ka taksa-ih ka tonmi tuarnak ruangah Khrih in a ruangpum a si mi Kawhhran ai ah tuarnak a tonmi kha ka kimter ve a si. 25Kei cu Pathian in Kawhhran hnaṭuantu ah i tuah zo. Hi hnaṭuan i pekmi cu nanmah ih ṭhathnemnak dingah a si.\n9) Cun cozah hnatuan pawl (Rome 13:4) , ziangah tile nangmah ih ṭhatnak tuahtu dingah Pathian ih siahhlawh a si. Sikhalsehla a ṭha lomi na tuah ahcun thuneitu cu va ṭih aw; ziangah tile mi hrem theinak a nei taktak a si. Amah cu Pathian ih siahhlawh a si ruangah thil ṭha lo a tuahtu pawl parah Pathian ih hremnak a thleng suaktertu a si.\nHipawl pawl hi “deacon” tiah an kawhmi Bible sungah ngan khummi asi.\nII. DEACON sinak\nDeacon pawl sinak cu Bivble in (1 Tim. 3:8–10, 12–13) asim vekin bulpak sinak, zumnak thupom, thlarau mi sinak cekfelmi, insang dinhmun pawl parah hngat in Bible in a sim. Tirh 6:1-6, Deacon cu thlarau pitling nun nei asi ding: Thlarau Thianghlim luahkhatmi, vanlam fimnak in a khatmi, zumnak ah rinsantlak zumnak neitu asi ding thu a sim.\n1Caan malte a rei deuh tikah dungthluntu pawl an tam vivo ih Judah mi pawl le Grik ṭong in a ṭongtu Judah mi pawl karlak ah thubuai a um. Grik ṭong a hmangtu Judah mi pawl in nitin a ṭulmi leinak ih tangka zem tikah an nuhmei pawl in an co ding zat an co lo a si, tiah thu a um. 2Curuangah tirhthlah hleihnih pawl in zumtu pawl hmuahhmuah cu hmun khatah an kokhawm ih, “Tangka thuhla tawlrelnak ah Pathian thusim kan daithlang a si ahcun a dik lo ding. 3Curuangah u le nau pawl, nanmah lakah Thlarau Thianghlim le fimnak in a khatmi mi pasarih hriil uhla anmah pawl cu hi thuhla tawlreltu ah kan ret ding. 4Kannih cu kan tikcu zatein thlacamnak le thusimnak ah kan hmang ding,” tiah an ti.5Tirhthlah hleihnih pawlih ruahnak an suahpi mi parah an zatein an lung a awi ih cuticun zumnak le Thlarau Thianghlim in a khatmi Stefen, Filip, Prokhoras, Nikanor, Timon, Parmenas, le Antiok khua ihsin Judah biaknak ih a luttu Zentail mi Nikolaus tla an hriil. 6An pasarih in tirhthlah pawl hnenah an fehpi ih tirhthlah pawl in an lu parah an kut an suang ih thla an cam sak.\nI Tim. 3:8-13; Tirh 2:4, 6:3; Ephe. 5:18\n1) Deacon cu thlarau in a khat mi (Tirh 2:4, 6:3), cutin thlarau in khat sunzawmmi (Eph. 5:18) asi ding.\n2) Upat tlak ( I Tim.3:8). Deacon cu kawhhran upa vek thotho “upattlak” ( I Tim.3:2, Tirh 6;3), hminsiatnak neilo mi a si dingmi asi.\n3) Lailan mi, hrawkhrawl lo (not double-tongue) (c8). Tongkam thleng hniaihniai lo mi, mi pakhat hnenah a simmi siseh mipi hmaiah a simmi le midang bulpak hmai khalah a simmi bang aw ringring mi, tongkam thianghlim ten tong theutu asi ding.\n4) Zu rit hmang lo (c8). Zurit hmang hrimhrim cu deacon hnatuan tuanter asile Bible kalh asi.\n5) Diklo in sumpai ngahnak hmang lo (c8). Sumpai thu ah duh am asilo ding.\n6) Pathian thutak hnget zetin zumtu nunpitu (c9). Thinlung thenhnih aw zetin Pathian thutak zumnak thurin ah dinghngettu asi hrimhrim ding.\n7) Soiselnak um lo mi (c10). Deacon cu tuantlak asile silo hniksak, Bible tehfung thawn teh hmaisak mi, Bible thurin kalh zawngin a nung lo ih Bible thu vekin a nundan asi ti fiah hmaisak hnu ah soisel ding um lo asi a tul.\n8) Nupi pakhat ih pasal (c12). Nupi pakhat nei asi ding, timi thuah a neih lai mi ah nupi pakhat lawng neimi asi ding tiah sim duhnak si in a lang.\n9) Mai insang fingkhawi thei tu (c12). Mai insang Pathian thu thawn kilkhawi fingkhawitu asi hrimhrim ding.\n10) Pathian mi nupi: (c11) Pathian tihzah nupi a nei dingih a nupi cu mi relsiat hmanglo, tong tamlo, thintawi lo, zaingkim ah mifel rin um asi ding.\nI Tim. 3:8-11, 8Kawhhran Upa pawl cu ziaza ṭha a neimi le ṭong tam lo thinlung tluangtlammi si haiseh. Zu in le tangka a duh tukmi an si lo pei. 9Pathian ih a run phuanmi thutak kha a siaṭha thleidannak thinlung thiangte in hngette ih a pomtu an si ding. 10Upa ṭuan a duh pawl cu hniksak hmaisa an si pei ih soiselnak um lo an si le an ṭuan pei. 11An nupi khal * ziaza ṭhami an si ding ih mi relsia ih ṭong tammi an si lo pei. Zu in lomi an si ding ih ziangtinkim ah mifel an si ding. 12Kawhhran Upa cu nupi pakhat lawng a neitu * a si ding ih a innsaang le a faate pawl ṭhatein a uk theitu a si ding. 13An hnaṭuan felteih a ṭuan theitu upa cu upat an co ih Khrih Jesuh an zumnak thu kha ralṭha zetin an phuang ngam a si.\nIII. DEACON HNATUAN\n1. Bible thuhram. TIRH. 6:1-6 ah sim vekin Pastor (Aposltes) pawlin Pathian Thuthangtha simnak hrangah an tikcu can an pek thei nak ding hrang ah kawhhran sung tuantul mi hnatuantu siahhlawh an si.\n1Caan malte a rei deuh tikah dungthluntu pawl an tam vivo ih Judah mi pawl le Grik ṭong in a ṭongtu Judah mi pawl karlak ah thubuai a um. Grik ṭong a hmangtu Judah mi pawl in nitin a ṭulmi leinak ih tangka zem tikah an nuhmei pawl in an co ding zat an co lo a si, tiah thu a um. 2Curuangah tirhthlah hleihnih pawl in zumtu pawl hmuahhmuah cu hmun khatah an kokhawm ih, “Tangka thuhla tawlrelnak ah Pathian thusim kan daithlang a si ahcun a dik lo ding. 3Curuangah u le nau pawl, nanmah lakah Thlarau Thianghlim le fimnak in a khatmi mi pasarih hriil uhla anmah pawl cu hi thuhla tawlreltu ah kan ret ding. 4Kannih cu kan tikcu zatein thlacamnak le thusimnak ah kan hmang ding,” tiah an ti. 5Tirhthlah hleihnih pawlih ruahnak an suahpi mi parah an zatein an lung a awi ih cuticun zumnak le Thlarau Thianghlim in a khatmi Stefen, Filip, Prokhoras, Nikanor, Timon, Parmenas, le Antiok khua ihsin Judah biaknak ih a luttu Zentail mi Nikolaus tla an hriil. 6An pasarih in tirhthlah pawl hnenah an fehpi ih tirhthlah pawl in an lu parah an kut an suang ih thla an cam sak.\nA tawizawngin sim asile deacon pawl cu local church ah pastor bawmtu an si.\n2. Deacon hnatuan\ni) Kawhhran sung rawngbawlnak ah pastor bawmtu\nii) Kawhhran tumtah tuansuak dingin riantu\niii) Zumtu zumlotu hnenah Thuthangtha karhzai nak hrang pumpe in rawngbawltu\niv) Kawhhran members le community sungah mipi pawl riantu\nv) Peknak ah kawhhran in peknak thuthlung a neihvekin rin um ten pe tu\nvi) Local church program pawl ah thlacamnak thapetu, tuanvo latu, teltu\nvii) Kawhhran sung damlo, tulsam, le harsatnak nei pawl vehvaih in bawmtu\nviii) Kawhhran mithar le lungawi riahsiat theihpi in atuldan in riantu\nix) Deacon thlatin meeting kai\nx) Pastor in kawhhran sung hnatuan a tul timi pawl bawm dingin pumpe tu\nxi) Zarhkhat sung deacon tuanvo pekmi pawl tuantu\nxii) Kawhhran thilleri, biak inn bungrua fingkhawitu asi ding.\nxiii) Sumpai thu ah kawhhran upa (pastor) ih fingkhawinak hnuai ah nitin hman tul pawl tawlreltu asi ding.\nxiv) Ushers: Kawhhran khawm tikah bulletin zem, khual hmuak, khawmkil, khawm le kawhhran program ah riantu asi ding.\nxv) Kawhhran pastors in Bible zirnak, Pathian thu thawn kawhhran kaihhruainak ah deacon cu bawmtu si in pumpe aw tu asi ding.\nIV. DEACON ORDINATION\nKawhhran lungkimnak in deacon hi ordain pek theih asi. Kawhhran hrek khat ahcun “ordain” tiloin “dedication” thlacam saknak in apnak thawn deacon hnatuan tuanvo pek an si theu. Deacon ordain pek tikah I Tim. 3:10 ah asim vekin hniksak hmaisak hnu lawngah tuah ding asi. Deacon ordain hlanah thusutnak a san tul mi pawl:\nA hnuailam thusuhnak pawl Bible vekin siseh nangmah lungput le hmuhtawnmi vekin sang aw.\n1) Jesuh Khrih cu nangmah bulpak rundamtu, Bawi le Lal, Rundamtu ah na co hlang zo maw? Hrinthar na si maw? (John 3:3-6)\n2) Pathian Thu (Bible) hi ziangtin na pom? ( II Tim. 3:16, II Peter 1:20)\n3) Rundamnak a hlo thei maw, thei lo? ( Eph. 2:8; John 3:16; I John 5:11-13)\n4) Kawhhran ih mission, tumtah ziang asi? (Mathai 16:18; Evangelism, Mathai. 28:18-20; ministry Eph. 4:12-13; II Kor. 5:11-21)\n5) Thlarau in khat, thlarau rah timi ziangtin na thei? ( Eph. 5:18; Kal. 5:22-25)\n6) Thlarau raldonak ziangtin na thei? (Eph. 6:10-18)\n7) Na umnak kawhhran sungah dikten rin um ten Bible in pek ding mawi atimi, le na umnak kawhhran in peknak in peksuah ding atimi na pe maw?\n8) Na nupi in deacon tuan ding a lo lungkimpi maw?\n9) Na umnak kawhhran constitution, thurin, church leadership & admin policy pawl na siar, na thei in na pom maw?\n10) Kawhhran thu thawn pehpar in na nuntu kahwsak, khawruah, lairel, Pathian rennak cu kawhhran constitution, dan le dun vekin si dingin na co hlang maw?\nElders, Bishop, Overseers, Pastor, Deacons.\nDungthluntu san lai kawhhran sungah tuanvo (office) pahnih cu fiangzet in a sim: kawhhran upa (elders) le deacon ti in. Tuisan kawhhran sungah ziangvek tuanvo kaitu (office) a um ding timi thu ah Scholar le theologian pawl ruahnak a bang aw theh lo. Baptist system in a hmanmi ahcun pastor (pakhat lolepakhat hnakih tam) le deacon ti in a hmangih deacon cu pakhat hnakih tam asi tlangpi. Presbyterian system cun “elders” “kawhhran upa” a hmangih pastor cu kawhhran upa lakah rawngbawltu pakhat asi. Kawhhran hrek khat in “kawhhran upa” “elders” timi tlun ah “bishop” ( 1 Peter 2:25) hnatuan (office) dinhmun pakhat an ret. Paul in kawhhran upa (elders) pawl kha “bishop” “overseers” (Tirh. 20:17,28) tiah a ko ih an hnatuan le tuanvo cu pastor, tuu khal an si (c28) tiah a sim. Cukhal cu Bible ih a simmi khaikhawm asile “elder” “bishop” “overseers” timi pawl hi tongfang bangrep tuanvo bangrep dinhmun bangrep in a hmang tlangpi in a lang. Ziangtin dinhmun hmin vuah khal asile elders, bishop, overseers pawl kawhhran sungah an um a tulnak, an hnatuan cu kawhhran sungah lungrualnak pumkhat sinak, dungthluntu pawl ih zirhmi zumnak kenkawh ding, Pathian zangfahnak thuthangtha simsawng vivo ding asi.\nKhaikhawm asile ziangti vekin rawngbawltu hnatuan dinhmun (office) cu pahnih lawng a um: kawhhran upa (elders, bishop, overseers, pastor) le deacon (Ryrie-Basic Theoloy).\nDeacon le elders an hril tikah Tirh 6:1-7 ahcun deacon pawl kha local kawhhran pawlin an hril ti a fiang. Paul in Titus kha Crete ah kawhhran upa (elders) appoint (Tits 1:5-7) tuah dingin tuanvo apek.\ni) Bible Thiang (Falam, KJV, NIV).\nii) Elwell, W. A., & Beitzel, B. J. (1988). In Baker encyclopedia of the Bible (p. 589). Grand Rapids, MI: Baker Book House.\niii) Trenchard, W. C. (2000). Deacon. In D. N. Freedman, A. C. Myers, & A. B. Beck (Eds.), Eerdmans dictionary of the Bible (p. 325). Grand Rapids, MI: W.B. Eerdmans.\niv) Ryrie, C. C. (1999). Basic Theology: A Popular Systematic Guide to Understanding Biblical Truth (p. 484). Chicago, IL: Moody Press.\nv) The Biblical Qualifications and Responsibilities of Deacons, 9marks.org\nvi) Qualifications and responsibilities of Deacons and Trustees @ 1976 General Council of the Assembly of God (www.ag.org)


Falam Kum 125 Kim Lawm Ding An Tiimlam Thok; Tuanrel Upa An Hril - Chinland Today Media\nFalam Kum 125 Kim Lawm Ding An Tiimlam Thok; Tuanrel Upa An Hril\nSeptember 7, 2016 9:33 am·0 comments\nFalam kum 125 kim, Falam sizung kum 100 kim le Chin Phunpi ni pawl hlunghlai zet ih lawm a si theinak dingah Falam khuanu khuapa le pawlkom dangdang pawl cu August 20, 2016 ah tongawk in tuanrel committee pawl hrilnak khal an nei cih. February 20-22 tiang nithum sung hmang dingin an rel cat.\nTuanrel upa mi 31 pawl an hril ih an hrilsuah mi 31 pawl khalin hotu upa hrilawknak le thuhla tawlrelnak lamih tuansuaktu ding cangsuak committee 9 pawl khal an din cih.\nHotu 3, Sungtuan 3, Sumkil 3 tiin an hril ih an hotu pawl tla cu, Pu Hrang Lawm Thang Pu Tuak Sang, Pi Lily, Sungtuan pathum an hril mi pawl cu Pu Khuang Hnin, Nhngepi Thian Uk Thang, Pu Run Herh, le sumkil pahtum an hril mi pawl cu Pu Zung Bawi Pum, Pu Kep Ir, Pu Mang Lian pawl tla an si.\nSubcommittee 9 an hrilbet mi pawl cu; Fund raising, Decoration le hmunhma, Lepan le nuamnak, Nunphung le entertainment, Magazine, Thuthan le record, Humhual, Phurh-thiar, Harhdamnak pawl tla an si. Himi cangsuak committee pakua pawl ah sungtel mi 5 ihsin 10 cio tel dingin ruahmannak an nei.\nHi mi hrangah sumpai le mipi thazaang tamzet a tul ding ruangah ram leng le ramsung um mipi zaten thazaang suah ih tuan khawm a tul dingih an hmalaknak pawl khalah theitawp bawm cio ding khalin upa pawl cun an sim.#\nRef: The Chinland Herald Daily\nChin Nunphung Pawlkom Tonkhawmawknak Forum Hakha Ah Tuah Ding\nCPP Ihsin NLD Ah Pu Zung Hlei Thang A Thawn


A Nulepa In Bike An Leisak Lo Ruangah A That – Meifar\nA Nulepa In Bike An Leisak Lo Ruangah A That\nMarch 13, 2022 admin Myanmar 0\nShan State, Panglong khua, ahmat (3) vengsung ih um tlangval pakhat cu ritheihsii a rit hnuah hringtu a nulepa a that. March 12 ah palik in tualsung mibawmtu pawl an sim thei hnuah mithi ruak cu an va la.\nPanglong mibawmtu pawlkom ih ṭuanvo neitu in, “Palik pawlin thuhla in sim thei hnuah ruak kan va la. A pai ruak lawng kan la ngah, a pa cu nam in a sat that. A nui ruak cu kan la ngah hrih lo” a ti.\nNulepa thattu cu kum 26 mi tlangval a si ih palik pawlin an kai zo. A nu cu a that hnuah an hmuan sungah a phum ih an phorhsuak hrih lo, a pa cu a that hnuah an ihkhun hnuai ah a thup. Tualsung mi pakhat in, “Tlangval in a nu hnenah bike lei dingin a fial, a nu in a leisak thei lo ruangah a nulepa cu a that.\nA nu in a sui pawl a zuar rero thu khal ka thei, bike an leisak thei lo ruangah ngamhuainak dingah ritheihsii a tham ih a nulepa cu a that” a ti. Tulai hi Panglong ramsung ah ritheihsii tham an tam zet, mipum 80 % in ritheihsii an ngawlvel zo.\nKhuasung upa pakhat in, “Panglong ramsung ah ritheihsii tham an tam tuk. Ahlan hnakin an tam, tulai kan boruak thawn ṭih an nung tuk. Ei-in hawlnak khal a harsa tuk zo, hmailam caan ah tualthatnak, damiah taihnak pawl aum vivo ding ti kan phang tuk. Kan himnak dingah kan thinphang, Panglong ramsung ah fapa in hringtu nulepa that hi kan rak tong dah lo” a ti.\nFalam Inn Urkangtu Mi 3 An Kai


Ralhrang Pawl Pukpi Ruangah Tleirawl Kum 14 Mi A Thi, A Pa Cu Ralkap Ṭuan Lai A Si – Meifar\nRalhrang Pawl Pukpi Ruangah Tleirawl Kum 14 Mi A Thi, A Pa Cu Ralkap Ṭuan Lai A Si\nJune 4, 2022 admin Myanmar 0\nTanintharyi, Theachaunggyi ralhrang sakhan cu June 3, 2022 ah tualsung mipi ralkap pawlin an va kap. Ralhrang pawlin an duhduhnak hmun ah pukpi le meithal an kap ciamco. Sone Sin Phya khua lamah bomb an kap ih tualsung mi pahnih an thi.\nMithi cu kum 14 mi Ma Le Le Win le a pate U Thet Htwe an si, innsung ih an relh laiah bomb in a tla puak ih an thi. Ma Le Le Win ih pa cu ralhrang ṭuan lai a si.\nKhuami pakhat in, “Manisun ah mipi ralkap pawlin Theachaunggyi ralhrang sakhan an siim, ralhrang pawlin Sone Sin Phya khua lamah bomb le meithal an kap ciamco. Ma Le Le Win cu inn dunglam ah a relh, a pate cu meithal awn a theih veten innsung ah a tlanlut.\nAn inn cu bomb in a tlak ngah ih a pate U Thet Htwe cu a hmun ah a thi cih. Ma Le Le Win khal a bek ah hliamhma a tuar ih siizung an thlen hnuah a thi, Ma Le Le Win hringtu a pa cu ralhrang kuthnuai ah ralkap a ṭuan lai. Hmun dangah ralkap a ṭuan” a ti.\nTamu Ah Fimthiamnak Zung A Kang\nOnline Parih Ca Tar Mi Ruangah An Kai


CNF in Zabi 21 Panglong Tonkhawmpi parah Duhphorhnak A Tuah Men Thei - Chinland Today Media\nFebruary 7, 2017 2:39 pm·0 comments\nFebruary thla cem ah tuah ding ih timtuah rero mi Ramdingkhawm Remdaihnak Tonkhawmpi – Zabi 21 Panglong Vei Hnih Lairelnak ah kai lo ding in an ruat rero tiah Chin National Front ih Hotu Sang (2) Dr. Salai Lianhmung in a sim thu Frontier Myanmar thuthang in February 6 ah a tarlang.\n“Chin ramkulh sungah a can khelh in phunpi level ramkhel relkhawmnak kan tuah thei lo ahcun, CNF in a ra ding mi Ramdingkhawm Remdaihnak Tonkhawmpi a kai ding, kai lo ding timi cu kan ruat sal a ttul ding,” tiah a sim mi a si.\nZiangahtile, Vei Hnih Tonkhawmnak hlan ih a tang lai mi ni 20 lenglo sungah, Chin ramkulh ah hrinhnam sirhsan phunpi level ramkhel relkhawmnak pawl tuah ding ah a cang thei lo tiah, Nay Pay Taw ih Thingaha Hotel ah February 6 ih tuah mi Ramdingkhawm Remdaihnak Relkhawmnak Joint Committee (UPDJC) lairelnak in thu a bawhcat ruangah a si.\n“Kannih lam ahcun ziangkim kan tiar aw zo. A tiar aw lo mi ti ahcun, Chin ramkulh cozah in central ihsin fialnak a ra hrih lo, an timi pakhat te lawng a um. Cumi thuhla kha tuini UPDJC lairelnak ih an rel tikah, kan tiar aw hrih lo tiah thu an bawtcat,” tiah Dr. Salai Lianhmung cun a sim.\nFebruary 6 ih tuah mi UPDJC lairelnak in tui thla ni 28 ah Nay Pay Taw ih tuah ding mi Vei Hnihnak Tonkhawmpi hlan can awl um mi ah Chin ramkulh le Rakhine ramkulh ahcun phunpi level ramkhel relkhawmnak tuah lo ding in a bawtcat nan, Shan ramkulh ih Pa-o mahte ukawknak hmunram, Thlanglam Shan Ram Ralkapbu (RCSS/SSA) ih thunun mi hmunram le Pegu ramtthen ih Taungngo pawl ahcun tuah a siansak.\nRamhotu Tlangbawizung ih Directorate U Zaw Htay cun kan dung thla lam ah Karen ramkulh le Tanintharyi ramtthen pawl ih an tuah zo mi phunpi level ramkhel relkhawmnak vek in, UPDJC in Vei Hnih Tonkhawmnak hlan ih a tang lai mi can ahm hlawhtling zet ih tuah theinak ding hmunram pawl hril in siannak a pek mi a si thu a sim.\n“Chin le Rakhine khal tuah lo ding kan tinak a si lo. Hmunram dinhmun, ramkhel dinhmun, humhimnak dinhmun pawl, cun, himi can karlak ih ttheh ding ko tuah theih ding dinhmun, tivek pawl kan zoh mi a si,” tiah UPDJC lairel ttheh ih media pawl thawn an tonawknak ah U Zaw Htay cun a sim.\nAsinan Dr. Salai Lianhmung cun cozah lam ih pek mi puhmawh cu an hngetkhoh lo tiah a sim. Chin ramkulh ah phunpi level ramkhel relkhawmnak pawl tuah ding in, ramkulh cozah tel in, ramkhel party pawl, zatlanglam pawlkom pawl thawn sutronawknak an tuah zo tiah October thla lam ah UPDJC hnenah a simtheih zo thu a sim.\n“An tiar aw hrih lo timi cu ziangtinak si? Ramkhel lam in kan tiar aw zo. Humhimnak lam khal ah Chin ramkulh ah CNF le cozah ralkapbu lakah doawknak vei khat hman a um lo,” tiah February 6 ih UPDJC lairelnak ah ramhrin miphun ralthuam kaitu pawl hlawmkhawm lam ihsin a kaitu Dr. Salai Lianhmung in a sim.\nA rei hlan ih tuah ding mi Vei Hnihnak Zabi 21 Panglong ah phunpi level ramkhel relkhawmnak ihsin a ra suak mi thuhla pawl sirhsan ih relkhawmnak neih ding a si ruangah Chin ramkulh ah zate telkhawm mi relkhawmnak tuah an sian lo mi cu sunralnak a um tiah CNF lam in an ruat mi a si.\n“Rampi hrangah a thupi zet mi, kan miphun pawl hrangih hmailam can thuhla botcat theitu thutluknak pawl tuah thlang ding kan si. Hivek a thupi mi thutluknak tuah can ah kan miphun thawn sutronawknak um lo in, phunpi level ramkhel relkhawmnak um lo in, ziang thu kan va thlen ve ding? Ziangmi thusuak thawn kan va relkhawm ve ding? Kan hrangah thih le nun tluk ih a thupi mi ramkhel relkhawmnak a si,” tiah Dr. Salai Lianhmung cun a sim bet.\nRakhine ramkulh sungih ramkhel relkhawmnak tuah an siansak hrih lo thu thawn pehpar in, Arakan National Pary Hotu Dr. Aye Maung khal in, “Vei Hnihnak Tonkhawmpi hi kan party in kan kai ding maw kai lo ding, kan kai asile ziangvek kan rel ding timi cu Central EC meeting ko in thutluknak kan tuah ding,” tiah Frontier Myanmar hnenah a sim ve.\nKah-cawlh hmin sign kar zo pawlkom pawl umnak hmun ah phunpi level ramkhel relkhawmnak tuah ding ah UPDJC cun kalhmang a tuah ko nan, tuini tiang ahcun cozah lam in tlamtlingtei’ ttuansuahnak lam ah a muangcang tiah Dr. Aye Maung in a faksel.\nCozah thawn kah-cawlh (NCA) hmin sign kar zotu pawl tla cu KNU, ABSDF, DKBA, RCSS/SSA, PNLO, KPC, ALP le CNF pawl tla an si.\nHram: Frontier Myanmar


VCTH | Archive | Malaysia\nHome » Archives by category » Thuthang » Malaysia\nMalaysia ah Chinpa nasa zetin thawi a tuar\nPosted on December 14, 2017 by vcth and saved under Malaysia\nMalaysia ah December 12 zaan ah Chinpa pakhat nasa zetin thawi a tuarmi Video cu Vapual Aan in a Facebook ah a post. Facebook hmangtu Vapual Aan cun Laipa zuu a ri tuak ruangah thawi a tuar tiah a ti. Asinan thuhla theitu hrekkhat ih sim daan ah a rualpi…\nComments Off on Malaysia ah Chinpa nasa zetin thawi a tuar / Continue reading →\nA paseu le a rualpi pawl in thawi that\nPosted on December 9, 2017 by vcth and saved under Malaysia\nMalaysia ram, Malacca ah kum 16 tlangval pa cu a pu ih peisa a fir tiin a paseu le a paseu ih rualpi pahnih in an thawi that. Kum 16 tlangval M. Arunasalam cu a pu ih peisa ting 10 a fir tiah a paseu le a paseu ih rualpi pawl…\nComments Off on A paseu le a rualpi pawl in thawi that / Continue reading →\nMalaysia ah Chinpa in nupi vuak that\nPosted on December 7, 2017 by vcth and saved under Malaysia\nMalaysia ah Tongzang pengmi Pa Mung Do Lian in a nupi Nu Ngaih Lian Dim cu nasa takin a thawi, a vuaknak ah a nunnak a cem tiah theih a si. Pa Mung Do Lian cu zuu ri ruangah hi tiih a nupi a vuaknak a si. Nu Ngaih Lian…\nComments Off on Malaysia ah Chinpa in nupi vuak that / Continue reading →\nMalaysia, Kajang ah India mi 2 that tuar\nPosted on December 4, 2017 by vcth and saved under Malaysia\nMalaysia ram, Kajang, Taman Balakong Jaya ah December 2 zaan ah India mi pahnih cu nam in dawt that an si tiah theih a si. Kajang district police chief ACP Ahmad Dzaffir Mohd Yussof in, “zarhte zaan nazi 7:30 hrawngah hi India mi pahnih cu nam dawtnak hriamhma thawn bokkhup in…\nComments Off on Malaysia, Kajang ah India mi 2 that tuar / Continue reading →\nMalaysia ah Chin pa tiva ah tlak, a ruak hmu hrih lo\nPosted on November 20, 2017 by vcth and saved under Malaysia\nMalaysia ram, Kelantan, Gua Musang ah Chinpa, Salai Tam Naing cu tiva ah a tlaknak ni 2 a si thlang nan tutiang a ruak an hmu hrih lo. Tam Naing le a rualpa cu November 18 zaanlam ah an hnatuannak in Cycle phur aw phah in an tlung. An tlunlam ah tiva…\nComments Off on Malaysia ah Chin pa tiva ah tlak, a ruak hmu hrih lo / Continue reading →\nMalaysia ah Chin pacang no pakhat rinlopin mualliam\nPosted on October 28, 2017 by vcth and saved under Malaysia\nMalaysia ah Chin pacang no pakhat a simi Pu Van Uk Nawl in October 27 zaan ah rinlopin mual in liam san. Pu Van Uk Nawl cu October 27 sun ah a kel ten hna a tuan. Hnatuan a tlung hnu in zaan khawm an feh. Khawmnak ah tla hla…\nComments Off on Malaysia ah Chin pacang no pakhat rinlopin mualliam / Continue reading →\nMalaysia ah Bus accidnet ruangah mi 8 thi\nPosted on October 24, 2017 by vcth and saved under Malaysia\nMalaysia ram, Penang, Seberang Perai, Juru ah cetzung hnatuan pawl phurtu bus pahnih an pah-awnak in minung 8 an thi ih mi 33 hliamhma an tuar tiah theih a si. October zinglam nazi 5:30 ah Juru, North South Expressway, zinpi parah cetzung hnatuantu phur bus 2 an pah aw. A hmun ah mi…\nComments Off on Malaysia ah Bus accidnet ruangah mi 8 thi / Continue reading →\nPenang leimin ah mi 11 thi, Myanmar mi tla tel\nPosted on October 22, 2017 by vcth and saved under Malaysia\nMalaysia ram, Penang, Tanjung Bungah ah October 21 ah leimin in hnatuantu minung 11 a silh ih mi 9 ih ruak cu an hmu zo tiah theih a si. Hi leiminnak hmun ah inn dot 49 le inn dot 12 an sak. Cui inn saknak ih hnatuantu pawl cu leimin in…\nComments Off on Penang leimin ah mi 11 thi, Myanmar mi tla tel / Continue reading →\nCGT, USA Finalist Honey KhuaitiZuu ih 'A Fiang Lo'\nColonel Hrang Thio le 1949 ih Ramsung Ralpi Thu - Part (1)


Pu Nothan Kap Nih Hin 2020 Ah MP Ka Cuh Lai Timi Voikhat Te Hmanh A Chim Bal Lo- Salai Chinsuh – Chin World News Evening\nSeptember 9, 2019 September 9, 2019 Salai Van Chin News\nPu Nothan Kap hin 2020 ah MP ka cuh ding tin vawikhat hman a rel hrih lo, Party khalin zo in MP kan cuh ding ti an rel lai mipi in kan thei hrih lo.\nCuti lai ah Salai Lungthlitum ih a hmuhdan a relmi thu ah a dik lo va tisak khal a theih cuang fawn lo, sinan zianghman thu a um hrih lo ruangah thuphan a aupi ti cu rel a theih. Amahlawngte, thil a cu hrih lo mi ah le a si hrih lo mi ah thudik a si ti zawngin mipi hmaiah dokalhnak zawngih ca rak thlahtu sihi, Hakha media lungput a si ding ti, ka rak theih phah ih unau Hakha media ţhenkhat pawl cu ka ngaisan ding zat in ka ngainiam phah rori.\nHi thu ah Falam le Hakha huatawknak tawpkhawk a suak thei tih hi Hakha media le Salai Lungthlitum in an theih a poimawh nasa. Credit: Salai Chinsuh\nSalai Lungthli Tum bia rel chih: Chin party(CNLD) a tanh lomi cu ‘sal lungput ngeimi’ nan si tiah CNLD luthum lakah lukhat a si vemi Pu No Than Kap nih a chim.\n(A cung ah David Ngaisak ka telh lo, aruang cu nan pathum lakah amah hi zumh tlak deuh tiah ka ruah caah a si). Mipi nih Chin party kan tanh loh si loin party lutlai kan in zumh hna lo, nanmah pawl nih Chinram nan hruai ding kan tih bia khi a si.\nMalaysia Le India Ah Ralzaam Dirhmun In A Um Mi Hna Nih Theih A Hreh Taktak Mi


Police In Motor Thlalang An Sutkuai Ih Naute An Runsuak, Asinan Naute Lem Arak Si – Meifar\nUK police pawlin motor thlalang an sutkuai ih motor sungih um naute runsuah an tum nan naute ngaingai arak si lo ih naute lem robot doll arak si. Motor neitu Amy McQuillen (kum 36) in naute lem cu a fanu kum 10 mi Darci ta a si, Christmas laksawng a dawngmi a si a ti.\nA fanu Darci thawn bazar an kai ih a fanu in naute lem cu a cawi paih nawn lo ruangah motor sungah ava ret, motor tokham parah a toter ih seatbell a hrentang hnuah bazar an va kai. Bazar an kai hnuah an motor kiangah an va feh ih mipi an rak tam zet ih police pahnih in an motor thlalang an sutkuai lai cu an hmu ih an mangbang tuk.\nAmy in police hnenah, “Ziangthil a thleng?” tin a sut ih police in motor sungah naute suak pekte an taan, daithlan thubuai a si arak ti. Amay in “ka fanu cu ka kiangah a um si” a ti hnuah motor sungih naute cu an la ih naute lem a si ti an thei, police pawlin ngaithiam an dil ih an motor thlalang tuahnak dingah £264 bill an pe.\nPolice nunau in, “Nu ka si ve ih ka thinphang tuk ruangah motor thlalang cu ka sutkuai lohli, kiangkap um mi ṭhenkhat in motor sungah naute an taan ih a cang rero lawk nan a cang nawn lo’ tin an rung report ruangah hitin kan cangvai lohli” a ti.\nPolice ṭuanvo neitu in, “Report-tu an um ih hiti vek boruak a thleng ahcun thilumdan zingzoi hmaisa loin naute nunnak sawn an ruat thupi ruangah hitin an cangvai lohli tin an sim thei. Amy McQuillen in naute lem cu minung ngai an bang ko nan hitin thil a thleng ding ti cu ka rak zum ban lo a ti.\nHimi Zuk Hi Thla Ngaingai An Ti


Hminkhennak Rimhmui - Chinland Today Media\nMarch 23, 2010 12:19 am·0 comments\n2 Korin. 2:14-17\nKhrih thuhla cu khuazakip ah rimhmui bangin zaiter dingah Pathian in kannih cu in hmang a si. – 2 Korin. 2:14\n– Joshua 13-15\n– Luka 1:57-80\nNa hmu thei lo, na thei thei lo, na tongtham thei lo nain rimhmui cun huham a nei ngaingai. Rong phunkim a neimi phazawng rim, khawnglawng pianhmang vekin a parmi pangpar rimhmui, zihmui in a liamcia caan ih minung le kan hngilh zomi caan pawl tla in vun theihter saal thei.\nZihmui hrekkhat cu mi hminthang actor le actress pawl ih hmin laakin hmin an pek. A uartu pawl in zo nunau lemcang, hlasak thiam a si ti kha an zihmui rim in an thei thei. Ladies Home Journal in casiartu pawl hnenah ziang zihmui si nan duhbik? ti’n thusuhmi lehnak an suah. Ziangahtile nunau hmuahhmuah anmah hminsinnak ding hrangah anmah thawn a kaih awmi rimhmui an neih a ttul.\nHiti vek hminsinnak rimhmui hi thu thar cu a si lo. Pathian in Amah biaknak ding hrangah rimhmui a rak hmangter zomi a si. Puanthlaam sungah “a thianghlimmi rimhmui” thawn Pathian biak dingin a rak sim zo (Suah. 30:34-35). Mipi pawl in cuih zihmui cu Pathian biaknak ti lo ahcun hmun dangah hman sian a si lo (cc.37-38).\nHih thuruahnak hi Thukam Thar sung khal ah a um nain a tican cu a danglam deuh. Rimhmui thawinak thawn Amah Pathian hminkhen ai-ah Khrihfa pawl cu Amai’ “Hminkhen Rimhmui” ah a hmang (2 Kor. 2:14:15). Pathian kan hnenih a phuan awknak cu a thu kan ngainak in a si. Cuih rimhmui a kengtu zumtu pawl kan kiangnai ih a um mi pawl in Pathian hi ziangti’n an ruat pei?\nJesuh thawn lawng kan um caan ah,\nA danglamnak mi pawl in an thei;\nCu pawl hrang ahcun a hmuimi zihmui vek kan si,\nKhuitawk hmun kan feh khal ah.\nPathian hrangih nun cu a hmuimi rimhmui vek a si.


Chin State Ih Kalbak Saubik Falam Ah Remsuak - Chinland Today Media\nChin State Ih Kalbak Saubik Falam Ah Remsuak\nJune 8, 2012 2:09 pm·5 comments\nCT | June 8, 2012\nGlobal Falam Youth Organazation (GFYO) pawlih hoha nakin pi 440 sau kalbak Chin State ih Kalbak saubik cu tuah suak a si tiin thuthang kan ngah. Hi kalbak tuahnak dingah Kawlram paisa Kyat in ting 40 tluk cem ih tuahmi a si. May 7, 2012 ihsin District lam, Mah-yah-kah le Municipal pawl hnen ih siannak ngah a si hnu lawngin remthok mi a si. Cambari veng Rev . Don Hre Dun te inn hmai in a thok ih thlang lam ziin pi tiang tlang verver ih tuah remsal asi.\nKhua hlan lai ihsin himi ziin hi remtu um lo in an ret theu men mi a si. Fur caan ah tlawngta pawl tlawng an feh tikah an zonzai ringring. Laimi sungah mifim-mi tawk tampi rak hrilsuaktu, hmaisa bik high school tlawng sunloihnak ah kan tuahmi a si tiin GFYO hotu-sang Salai Phun Hre Mang cun a sim.\nZuk : Falam Thuthang\nTu hi kalbak leh zin kan rem theh zo nan Lihong kan tuah theh hrih lo ih nasaten kan zuam rero lai. Kan theh thluh hnu ah onnak khal sunglawi zet in kan tuah lai ding ti khal cun CT palai hnenah a sim. Himi thil tuahsuaknak dingih sumpai thawhtu GFYO sungte pawl, BEHS 1 tlawngta hlun pawl le duhsaktu rualpi dang pawl, nihlawh pek ih tuantu Cambary veng mino pawl parah simcawk lo lungawinak kan nei ti khal cun a sim bet.\nGFYO hi 2011, Feb (20) ah ram le miphun hrang thei tawk zuam ding, ruahsannak thawn dinmi a si. www.gfyo.org ah an hnatuannak leh antuah mi pawl zohthei in a um.\nTuahhlan ih zuk pawl zoh duhtu hrangah : http://www.gfyo.org/cangvainak/18-behs1-tlawng-zin-zuk.html\nNan ti ttha tuk. Lungawi um. Zuam sinsin uh, ramleng lam khalin kan lo ttanpi vivo ding. Ke rori ih rak pal ka cak zet. Caanttha hersuak leh hram seh law..Falam ngaizettu….\nUk Lian says:\non June 9, 2012 at 3:14 am\nNan tuah ropi tuk.\nNan baang zet ding.\nKarbak pawl zuk ka zoh rero.\nKa diriam tuk.\nA mawi tuk lawmlam ee.\nAizawl ih karbak pawl vek a si.\nThe great wall of China vek tla i ruat suak tir.\nKhatluk sau kan lawn ahcun kan pheiphawng a khaal ttelttel thluh ding ka zum.\non June 9, 2012 at 3:19 am\nFalam khua an tung ding tum sal a bang.\non June 9, 2012 at 3:02 pm\nPathian in lo thlawsuah seh, ‘thatnak cu tundin ringring ding .\non June 10, 2012 at 10:41 am\nNan ti tha nasa, Pathian in lo hruai hram seh.\nKalbak kai ve ka tum ding.\nLeave a Reply to S. Tan\tCancel reply


Mi Zaangfah Thiamnak Thlarau - Chinland Today Media\nMay 3, 2012 11:56 pm·0 comments\nMi zaangfah thiamtu pawl cu mi thluasuak an si; ziangahtile Pathian in anmah a zaangfah ve ding. – Matthai 5:7\nBible Siar Ding: Hosea 6:1-6; Saam 85:4-13\nPathian in nan leitisa nun thihter in Thlarau sungin Pathian lungawitertu nan si theinak dingah nan nun cu dingfelnak thawn lo thuam hram seh, ti’n thla ka cam. Pathian in tuah ding in duhsak timi Ca Thianghlim sungah kan hmu: “Mi zaangfah thiamtu pawl cu mi thluasuak an si; ziangahtile Pathian in anmah a zaangfah ve ding” (Matt. 5:7).\nHimi hi thlaraulam ih kan dinhmun ding diktak a si ti’n ka zum, ziangahtile leitisa daan hnakin a saang sawnmi thlarau daan a si ruangah. Mi zaangfahnak kan ti tik ahkhin tthatnak, zaangfahnak, le midang parih zawnruahnak awkam hman khi kan sim duhmi a si ttheu. Cuvek pawl khi ttihzah upat tlakah kan ruat ttheu. Sikhalsehla cuvek pawl cu leitlun mi pawl ih tuah theimi an si. Duhdawtmi zumtu, cumi cu kan neih dingmi hrimhrim a si ih asinan cumi hnakih uak deuh kan neih a ttul a si. Jesuh Khrih ih neihmi zaangfahnak cu Amah rori kan sungih a nun lo ahcun a sinak diktak ziangtik hmanah kan thei ngaingai thei lo ding. Maw, Sunglawi ka Bawipa! Nangmah bangtu zoso um dah? Nangmah vekih nunzia mawi le nunnak liamtu zoso a um?\nBible in, “Mi zaangfah thiamtu pawl cu mi thluasuak an si,” a ti. Bawipa na sungih a cangvaih lo ahcun mi zaangfahnak na nei thei taktak lo ding. Hih a cuangcemi zaangfahnak na neih lo ahcun huham neimi baptism khal na co thei lo ding. Vanlam ih tonghthamnak in Satan ih thiltitheinak a siatbal dingih hremnak sungin a lo luatter ding, bawmtu nei lo dinhmun ihsin cahnak a lo pe ding. Himi hi Pathian ih in pek duhmi thlarau a si. A maksaknak, A sunlawinak, A cahnak le A huham thawn khat ding cu kan thinlung muril ih duhhiarnak le ttahhnawhnak au aw si hram ko seh!\nHminsin ding ummi thil thupizet pakhat cu, mi zaangfah thiamtu pawl cu zaangfahnak a co rori timi hi a si. Thlarau nun tahnak hi zoh hnik: hmaisabik ah thlarau thawn khat, cule kutkai aw, cun luangliam (Luke 6:38). Hih vanlam tonghthamnak cu duh a nung. Leitlun ih lungawizabik le a thlumbikmi a si. Pathian in hih sabit thar nei ding in duhsak. Mi thinlung a hninter. Vancungram ah mi a hruai thlenhtu a si.\nNan zate’n zaangfah ka lo dil, thlaraulam ah ka farah ti thei aw in, “Pathian bawi tokham cu raaltthazet in pan uhsi, cutawk ah zaangfahnak a um.” (Heb. 4:16). Rak pan zaang uhla, Bawipa in a lo thluasuah ding.\nThlaraulam ih farah pawl bawm thei dingah vanlam lennak kan neih a ttul.\nHam cia awknak


Obama hmuh tumtu kaih a si - Chinland Today Media\nObama hmuh tumtu kaih a si\nMay 6, 2010 5:06 pm·0 comments\nUSA ah Tornado thlisia hrang\nKan dung zarh zarhte ni le Nipi ni ah USA ih Mississippi tiva kiangkap (Mississippi Delta) cun Tornado thlisia nasazet an tuar ih, mi 10 (nauhak khal telin) an thi. Inn le lo tampi a siatsuah ih hlei-ah North Alabama, Georgia, Louisiana le Arkansas tiangah hmailam caan hrangah ralrin a tul tiah thuneitu pawl cun an sim. Hih Tornado hi kan dung thla ihsin a ra thok leuhleuh nan mithiam pawl khalin hitluk in a nasa ding ti an rak thei cia lo. Mit rori ih a hmutu pawl cun, “Inn sungah TV pawl khal an zam ih, inn lenglam ih mawtaw fate pawl cu vei (4) vei (5) tiang an let ruri” tiah an ti.\nRam sung buainak ah mi (55) thi\nKan dung zarhpi ni ah Sudan ram thlanglam ih raalkap pawl cun acozah raalkap pawlin an bom rero mi saklam raalkap pawlin lamzin ah meithal thawn in kap tiah an puhmawh ih, tlawngkai nikhat tiang an buai. Hih do awknak ruangah amalbik mi (55) an thi zo ih, mi (88) hnakih tam cun hliamhma an pu a si.\nTaiwan cun Tuluk pawl thawn rem awk lohli a duh\nKan dung zarh ihsin Taiwan acozah cun ram sung pursumleilawnnak a tlaksiat lonak dingah Tuluk acozah thawn thukamnak tuah dingin a buai. Taiwan President Ma-Ying-jeou cun oppositon party pawlin sawhkhihnak le mipi pawlin hmailam hrangah ziangvek dinhmun an co ding timi khal ruat ban nawn loin US$ 390 billion a run suah sal theinak dingah Tuluk thawn hmai June thla ah thukamnak thar tuah a duh thu a simfiang.\nJapan ram ah sumo wrestler pawlin naute tapter\nKan dung zarhpi ni ah Japan ram cun Sumo wrestler (mi thauzet buan awk thiam pawl) cu Tokyo khawpi ih Sensoji Temple ah naute kum khat hnuailam cawi phahin, cuih naute pawl cu tapter dingin zuam awknak an nei. Himi naute an tapter ruangah naute cun a hmailam caan hrangah a duhmi pawl a dilnak ah a hlawhtlinpi ding tiah zumnak an nei.\nSri Lanka in raalkap cahnak in mipi uk vivo lai\nRam sung ih Tamil miphun raalkap pawl an donak ruangah Sri Lanka acozah cun thla tampi raalkap le palik pawl hnenah thuneihnak a pekmi cu tuni tiang an hmang ringring lai tiah International Human Right cun a sawisel. Sri Lanka acozah cun 2009 kum ah Tamil raalkap pawl cu a neh zo hnu ah a tanglai mi raalkap pawl cu an cangvai thei tiah palik le raalkap pawl hnenah acozah theihpinak dil tul loin anmai’ thuthu in ziangtiklai khalah midang an kai thei ih, thuthensaknak um hran loin thla tampi an hrenbet thei lai ti a si. Sri Lanka cun himi thuneihnak a pekmi pawl hi a rang theibik in zoh sal ding a si tiah tuni tiang leitlun ram tampi cu a bum ringring lai ti a si.\nIran in bomb thar a kap suak sal\nLeitlun ram tampi in pursumleilawnnak a tlaksiat hnu ah, raalkap thilri tuah mal sinsin dingih thukam an tuah lai ah Iran acozah cun amah dodaltu le raal vekih a zohmi pawlih mithmuh ah bomb missile thar (5) cu kan dung zarhpi ni ah a kapsuak sal. Ram sung TV ah Fars News cun hih missile pathum hi fiangzet in a phuang ih, khawmual ihsin tipithuanthum, tipithuanthum ih do awknak khalih hman thei dingmi an si thu a sim. Pakhatnak cu ‘Noor’ (Eng) timi a si ih, pahnihnak cu ‘Nasr (Nehnak)’ timi a si. TV cun bomb dang (3) ih hmin cu a simfiang nawn lo.\nSouth Korea long pilnak san zingzawi\nSouth Korea cun kan dung March 26, 2010 ih a raalkap long a pilnak thuhla a zingzawinak ah North Korea ih thil tuah a si theibik tiah zumnak a nei. PCC-772 Cheonan, South Korea raalkap long cu North le South Korea ramri Yellow Sea ah a san theih loin a pil ih, April 15, 2010 ih an laksuah sal tikah ram pahnih karah buaibainak a ra suak. North Korea cun kan dung zarh tlawngkai ninga ah South Korea lam ihsin tipithuanthum thlirnak le long pilnak zohnak ding tuahtu pawl cu an kai ih, nasazet in ralrinnak a pe. Asinan ram dang ihsin a ra zingzawitu pawl cun South Korea Defence minister Kim-Tae Young ih simrelnak cu zum umzet in an thei. PCC-772 Cheonan cu an laksuah sal tikah mithiam pawl cun tipi hnuailam ih long (sub-marine) in a hman theumi bomb (torpedo) cun South Korea long hnuailam a ra kap ngah ruangah a pil a si tiah an zum. Cucu a dik lo a si khalah long hnuailam cun bomb puahnak hmuihmel a nei ti a si. Long pil ruangah S.Korea raalkap 45 lai an thi a si.\nKan dung zarhpi ni ah US president hmuh tumtu pakhat cu airport ih mawtaw retnak (parking area) ah kaih a si. Palik pawlin an zingzawi tikah cupa cu Joseph Sean McVey (kum 23) a si ih, meithal khal a rak pai. Joseph cun Obama hmuh a duh ruangah a fehnak a zingzawi ih, North Carolina ih Asheville airport ah a rak bawh ve tiah a ti. Asinan Obama cu vanzam thawn a zam hnu lawngah Joseph cu kaih a si. Kan dung zarhpi ni thotho ah British vanzam IA237 cu Iraq ram khawpi Baghdad ah a tum. Kum (20) sungah British vanzam a feh thonak a si. British acozah cun kum 1990 ih US le Iraq (coast war) an do awk ihsin khualtlawng phurtu vanzam cu Iraq ram ah a fehter nawn lo. IA237 hi kan dung April thla thok ihsin fehter ding a si zo na’n Iceland ih tlang kang (volcano) ruangah a tikcu thawn a rak si.\nBattery vial hmangtu taxi thar a suak\nJapan pawl cun mipi phurtu mawtaw hrangah datsi (fuel) le ni tha (solar energy) hmang nawn loih, battery vial hmangtu taxi cu a tuah suak thei zo. Nissan Dualis company in a tuahmi hi leitlun ah a hmaisabik battery hmangtu taxi a si ding. Japan khawpi Tokyo cu New York, Paris le London hnakin taxi hman tamnak a si ih, taxi tuah tamnak khal a si. A tlangpi in taxi pakhat cu Tokyo khawpi sungah nikhat ah 300 km hrawng an tlan ih, cucun Tokyo mipi lakih 2% vial an phur. Cuti cingin Tokyo khawpi ihsin a suakmi carbondioxide 20% cu taxi pawl ihsin a suak ti a si.\nBarak Obama Hnen Ih Ricin Petu Rinhlelhmi 2 Nak Kai


Yangon, Thaketa Ah Bomb A Puak Ih Dalan Veng Lal A Thi, RPDF In Dalan Kiangnai Ah Um Lo Dingin Ralrinnak An Suah – Meifar\nMyanmar ramsung ah nitinten bomb puak thuhla theih ding aum ringring ruangah vahsuah tikah fimkhur a ṭul zet. May 27 zinglam ah Yangon, Thaketa vengsung ah vei 6 rori bomb a puak ih mithi le hliamtuar an um hnuaihni.\nZo in bomb an kam ih bomb an puah ti cu an thei hrih lo, ralkap hnenah mipi thuthup sim ṭheutu veng lal U Phone Ngwe a thi.\nVengsung mi pakhat in “Zinglam nazi 8:00 hrawngag Pyay Road ih um veng lal, dalan ṭuan U Phone Ngwe cu meithal in an kap hnuah bomb a puak. A thi ti kan thei, uico pawlin lamzin an phit thluh zo, vengsung khal an phit ih uico ralkap pawl an umkhat thluh. Vengsung ah uico ralkap pawl an umkhat thluh ruangah thilthleng cipciar ih theih a har zet” a ti.\nThaketa vengsung cu lut/suah an siang lo ih ralkap pawl an umkhat thluh, thilthleng dan pawl thei dingin thusutnak le zingzoinak an nei rero lai. Myanmar mipi cozah NUG Dr. Zaw Wai Soe in ‘A ṭul lo ih lengsuak lo dingin le ei-in khawl aw cia cio dingin a puan hnu ah, Yangon ih RPDF pawlin a tul lo ih lengsuak lo dingin an puang bet.\nAhleice in Dalan kiangnai ah um lo dingin ralrinnak pek cio a si ih. Mizan ah Hlaing Tha Yar ih Dalan inn bomb a puak ih, tuizingah ThaKeTa ih Dalan inn pa 2 a puak bet ti a si.\nRalkap Ihsin CDM Ih Lut Chinpa Le A Innsang In Harsatnak An Tong


BTS Singer Park Jimin Bang Tum In Surgery Vei 18 A Tuah, “Taksa Dik Lo Ah Ka Rak Um, Tu’ahcun Korean Ka Si Zo” A Ti – Meifar\nBTS Singer Park Jimin Bang Tum In Surgery Vei 18 A Tuah, “Taksa Dik Lo Ah Ka Rak Um, Tu’ahcun Korean Ka Si Zo” A Ti\nJuly 1, 2021 admin Leitlun 0\nTulai thangthar nonawl pawl ih atchilh mi Korea K-pop ban BTS pawl theilotu cu an um zik lo, an uar lo khallen an thuhla cu an thei thotho ding ti a zum um.\nOli London tlangval in BTS pawl ih an hlasaktu Park Jimin bang a duh tuk ruangah surgery vei 18 rori a tuah zo. Kum 8 sungah surgery vei 18 a tuah ih $150k lenglo a cem, online milar pakhat a si ve ih mipi in an soisel nan ziangah a siar lo ih a lungthlitum cu a kimter.\nOli London in “Taksa dik lo ah ka rak um ringring ih a cemnak ahcun Korean ka si. Korean vekin ka ruat aw, Korea cu ka nunphung le ka ram a si. Korean ka si thlang ruangah ka lungawi tuk, ka mit khal Korean mit a si zo.\nPark Jimin thawn kan bangaw zo ih a suangaw zet ding ti ka zum, a mit vek ka nei zo. A mawi tuk, ka hmai thling pawl a ret ding caan ka hngakhlap tuk, ka lungthlitum hi upat uh. Harsatnak tampi paltlang in ka tuah vek zohman in an tuah paih zik lo ruangah ka lungthlitum hi upat uh” a ti.\nPaing Takhon An Suah Ve Lo Ruangah A Farnu In “Manisun Ahcun Ka Nu Cu A Aipuang Tuk Nan Tuisun Ahcun A Ṭap Rero” A Ti\nMin Aung Hlaing In A Birthday Lawmnak Ah Thawngtla Pawl A Suahsal Ding


Thuneihnak tangih Pum-apnak - Chinland Today Media\nThuneihnak tangih Pum-apnak\nJuly 29, 2012 12:48 am·0 comments\nBible Siar Ding: Galati 5:16-25\nDaihnak in petu Pathian Amah in famkimzet in lo thianghlimter sehla, kan Bawipa Jesuh Khrih a rat saal tikah nan thlarau, nan thinlung le nan taksa, nan ziangzongza in mawhnak nei lo ah lo tuah hram seh! – 1 Thess. 5:23\nPathian in kannih cu Jesuh Khrih in thinglamtah parih a tthehsuakmi hnattuannak ruangah midingfel ah in tuah zo. Sihmansehla, kan khuaruahnak, kan ttongkam, le kan tuahmi pawl hi Pathian ih in timi kan si ding thawn cu a mil aw thei lo ttheu.\nZo kan si timi le zo vekin kan nung ding timi pahnih karlak ih mil-awknak le si thei ringring lonak in kan tthanso dingmi a dawnkham. Duhdawtnak, thinsaunak, tthatnak, mah le mah uk-awk theinak nei dingin kan zuam. Zuam sinsin ding, hnattuan taima ding, ttha sinsin dingin thutluknak kan nei. Cucing cun atu le tu kan tlu cingcing.\nKanmai’ zuamnak in kanmah le kanmah midingfel kan si ti kan ti awk ngam lo vekin kanmah le kanmah midingfel ah kan tuah aw thei ve lo a si. Duhdawtnak, lungawinak, thlangamnak, thinsaunak, tthatnak, rin-umnak, nunneemnak, mah le mah uk-awk theinak timi pawl hi “thlarau rah” an si (Gal. 5:22-23), ziangahtile cumi cu Thlarau Thianghlim in kan sunglam nun ih a tthansotermi an si.\nHimi hi kan zuam natsat ruangah a si lo; Pathian thuneihnak hnuai ih pum-apnak ruangah sawn a si. Cutik lawngah kanmah hmangin Pathian in midang parah a duhdawtnak a langter thei ding, A lungawinak in pe ding, asilole kan sungah kan minung sinak ih titheimi lengin thinsaunak a umter ding.\nYahweh Mekoddishkem hnenih pum ka ap awk asile Amah in in thianghlimter dingih A Fapa bang deuhdeuh ko in tuah ding. Kan mizia khal Amah in a phuan cia zo bang khan; Khrih ah sersiam thar kan si ding.\nYahweh Mekoddishkem, tuni ka nunnak sungah Na Thlarau ih hnatuannak parah hngat aw thei dingin in bawm hram aw.\nMinung sinak ih ka neih thei lomi rah rah thei dingin kan ziangmi si Thlarau Thianghlim hnenah ka ap awk ding?\nI Hmuh Aw\nZumtu, Zumlotu, Zumtu Siter


Kanmai' Duhhrilnak - Chinland Today Media\nNovember 26, 2012 11:51 pm·0 comments\nBible Siar Ding: Habakkuk 3:1-19\nTheipi in rah an neih lo ih sabit hri in sabit a rah lo hmanah …\nKa lungawi in ka thin a nuam thotho ding.\nZiangahtile Bawipa Pathian cu i runtu a si.\nBible in ziangvek thil a can hmanah Bawipa thangtthat ringring ding in fial. Cumi cu kanmai’ duhhiarnak a si thei, asinan ziangmi asile…..? Na pasal in thuhla a nei asile, asilole na nupi in a lo tlansan, asilole na faate accident in a thi asile? Thlisia in na inntlun khuh a hlithlo thluh, asilole meikaang in na thilri pawl a siatsuah thluh asile? Khensa (cancer) natnak na nei asile, na hnattuannak boss in an lo dawi asile? Pathian ih kut cu kanmah hrangah si loin in siatsuahtu vekih a lang tikah kan thangtthat thei thotho pei maw?\nPathian ih thuneihnak saangbik cu kanmah can-ai ah in siatsuah theitu amahte (natural) ih thilcangmi pawl a neh thluh ih a daihter tikah kan duh. Cuticun Amah cu kan thangtthat ih A maksak zia cu kan rualpi pawl le sungkhat unau pawl hnenah kan sim kan rel ciamco. Sihmansehla cumi vek a si lo caan ahcun Amah thangtthat dingah kan khul a rang thei dah lo.\nProfet Habakkuk cun ahlankhan (advance) in thuhrisahcatnak (decision) a tuah, a nunnak sungih ziangvek thil a can khalah Pathian cu thangtthat ringring dingin. A nunnak hrangah lo theih lo ih ttulmi (necessary) thil pawl a ngah thei lo caan hmanah Pathian thangtthat ding cu a hril thotho, a hril vingvo ding! Kannih teh cuvek in kan tuah thei ve pei maw?\nVancung ih um ka Pa, ka nunnak sungah ziangvek in thilcang hmanseh Nangmah thangtthat cu ka hril thotho ding.\nKa hrangah Pathian in ziangmi si a cang siangih ziangmi si a cang siang lo? Cumi in ka dinhmun parih ka khuaruahnak le Pathian parih ka khuaruahnak ziangti’n a danglamter?\nNa Ready Maw?


R.I.P: Zahan Inn Meikang In Mual A Kan Liam Tak Mi, Pastor Mang Hlei Zing Tuanbia Tawi – Chuncha News\nR.I.P: Zahan Inn Meikang In Mual A Kan Liam Tak Mi, Pastor Mang Hlei Zing Tuanbia Tawi\nPu Thang Tin Lian ih tunu Pastor Mang Hlei Zing ih thuanthu: Pastor Mang Hlei Zing (kum 70) hi Zahau le Hualngo miuk Pu Thang Tin Lian ih fanu Pi Thang Tin Tlem le Falam MP hlun Pu No Zam ih fate lak ih upabik a si ih December ni 7, 1950 kum ah a suak. A pa Pu No Zam hi Rev. Dr. Hre Kio ih Baibal lehmi a kang ah amah in copy a rak kawltu a si.\nSuahpi Unau 8 a nei ih 1…., 2. Sang Li Lian, 3. Mang Li Lian, 4. Thang Li Lian (Australia), 5. Piang Li Lian (Australia), 6. Kim Li Lian (USA), 7. Ni Li Lian (USA), 8. Mawi Li Lian pawl an si. Pu maung Maung thawn innsang an din ih fate (2) Tin Kip Thang (Australia), 2. Tha Sin Kim (USA) an nei. Tu 2 hmel a hmu ta.\n1980 kum ah FBA Pastor in a lut. A hnatuannak pawl cu FBA CE Secretary (1980-1985), Thlanrawn Baptist Church ah 1987-1989; ZTC (CCIT) lecturer 1991-1996; FBA Nubu Chairman 2001-2007; Lungpi Baptist Church ah 2004-2011 tiang pastor a tuan. Tui’ sun zaan lam nazi 3 ah FBA zung ah ruak vuinak an tuah. Credit: Zalen-Chin Edition\nKumthar Ni Ka Mang Siseh, Jan 06, 2021 Ka Mang Zongah Trump Nih Teinak A Hmuh\nLaimi Chung In Zatuak 90 (Lai Pastor Le Evangelists Tampi Telh) Hrawng Nih Hruhttanh Le Palhttanh Tuk In Pu Trump Nan Dirpi


POLICE VEVE NAM IN DAWT AW – Times Of Chinland\nPOLICE VEVE NAM IN DAWT AW\nFebruary 14, 2018 admin1 Myanmar 0\nPegu ramthen Shwekyin peng ih Dungzazit Police Station sungah february ni 13 sunlai ah Police veve cu an to aw ih nam in an dawt aw tiah theih a si.Dungzazit Police Station sung ih police pakhat cu a duty a theh in a cawl huahhi laiah Police pakhat cu zu ri in a ra ih buainak a ra tuah.\nCuti an buai hnuah zuri tu cun mahte cawl huahhi tu cu Coka hman mi nam thawn a dawt ih a vorhlam ban ah a dawt ngah.Zanlam nazi 4 ah Shwekyin khawpi ih ihkhun 100 Sizung ah besia sinak thawn admit cih a si ih zanlam nazi 6 ahcun Pegu Sizung pi ah thawn a si thu Police pawl hnen ihsin theih a si.\nHi buainak ah zuri ih mai rualpi buaiter ih nam thawn dawttu Police cu Shwekyin peng Dungzazit Police Station cun (Pa)6/2018 Rayatatgyi Pukma 326 thawn thubuai tuahsak a si thu Police pawl hnenin theih a si.\nNU PHAHLAI IN CEKTHAT IH RUAK MEI IN UR\nTHIRHRI THAWN HREN MI THINGKUNG


A Thi Zo Mi A Nupi Pomtu Kangaroo - Chinland Today Media\nA Thi Zo Mi A Nupi Pomtu Kangaroo\nJanuary 15, 2016 6:51 pm·0 comments\nHmailam Australia ram, Queensland state ih River Heads timi khua ah a si. Cuih hmun ah Kangaroo tampi an suak ih tipi kap tivek ah an tlangleng. Caan hnihkhat ah khua sung lam pan in lamzin par, pangpar hmuan tivekah hmuh theih in an um.\nZuk sungih kan hmuhmi hi cu Kangaroo pa in Kangaroo nu a pom lai a si. Zuk zaihtu ih sim daan ah Kangaroo nu hi fehnak ziin hlo, a fapa te hawl dingah pangpar hmuan sungah a vaak rero ih a thi ti a si. An fapa te cun ziang thei lo, mangbang in a Nu cu a tin thawn a kheuh phah, a fawh ttheu mi, a Nu’i hnawi fawp ding vekin a um ih a pom ve rero. Kangaroo pa cun a nupi cu a thi maw a nung saw ti thlingthla phah in a pom rero.\nNehhnu ahcun nunnak thaw a nei nawn lo ti a thei ih mithmai nuam lo zetin a nupi cu a zoh rero. Zuk zaihtu in a zuk rero ti an theithiam ih nazikar tawkfang a rei hnuah an pafa in hmundang ah an feh. Himi thuhla le zuk zohnak in Kangaroo pawl khalin innsang hi duhdawtnak thawn an din ve ti a theihtheih.\nHrm : Lwin Pyin\nSolomon Island’s ah Tipi lian\nA fala Hrangah tin Rose Par Tampi Petu tlangval Aa


Na parih a Cangvaimi Thlarau - Chinland Today Media\nMay 6, 2012 12:46 am·0 comments\nPathian in leilung hi a duhdawttuk ruangah A Fapa neihsun a pek ih Amah a zumtu hmuahhmuah cu thi loin kumkhua nunnak an co ding.\nBible Siar Ding: John 3:5-21\nKum ziat na si timi hi a thupibik lo. Hi ti’n lo sim bang sehla, “Thlarau ih a lo thamdai caan na ciing maw?” Khuaruahharza a simi cu mi tampi in, “Thei lo” ti’n an letmi hi a si. Ziangti’n na ko ding cumi cu? Pathian in nangmah cu hih leitlun ah a run lo thlenh zo ih A zaangfahnak in Amai’ hnenah a lo hruaikir saal.\nKa nunnak keimah te’n ka ruat awk tikah, ka nu le ka pa kiangte ih ka umlai ah Pathian pan ding le hlam ding duhhiarnak zianghman ka rak nei lo. Asinain ka nauhaktelai ihsin lamdangzet in Thlarau Thianghlim ih cangvaihnak cu ka parah a thleng. Kum 8 ka ti ah felfaizet in rundamnak ka co. Kum 9 ka kim tikah Thlarau Thianghlim ka sungah a nung ih hriat lo ttong in ka ttong thei. Keimah cu “Pathian in a tumtahnak bangtuk in hrilmi ka si” (1 Peter 1:2). Midang tampi in tla cumi vek tontehnak an nei ve ding ka zum.\nDuhdawtnak, zawnruahnak, le zaangfahnak ih khat misual pakhatte khal hloralter a siang lotu Pathian kan neih hi cu thluasuah taktak a si. Pathian in Jesuh Khrih thawngin mi hmuahhmuah rundamnak co ding hi cang thei ko in a tuah. A duhdawtmi a Fapa, mi hmuahhmuah ih sualnak ruangah thi dingin a pek. Kan sualnak a laak timi cu thutak a si; leilungpi hrangah sualnak ih man a pek timi khal hi rinsan tlak thutak a si; ih A Fapa cu mi zapi hrangah a pek timi hi zum tlak thutak a si (Matt. 20:28). “Zo pawl hrangah?” na ti thei men. Bible in, “Tihaal mi hmuahhmuah in ra uh; nunnak tidai a duhtu hmuahhmuah in man loin ra in uh” in ti (Thup. 22:17).\nPathian ih pekmi “Rundamnak laksawng” a cosaang duh lotu pawl nunnak ah teh ziangti’n a si pei? Anih pawl cun Jesuh ih thiisen kha direct in an hnon ruangah; Khrih ih uknak an el ruangah, “A duhtu” timi hi khatlam kamah kan um ih “a duh lotu” timi cu khatlam kam ah an um. Hih leitlun ah Pathian ih laksawng duhhiarnak nei lotu an um. Ziangahso hiti’n an um thei? Ca Thianghlim in hiti’n in sim: Ziangahtile “Cu pawl cun an zum duh lo, ziangahtile hih lei khawvel ih khawzing in an thinlung cu khawthim lakah a ret ringring ruangah a si. Thuthangtha ih tleunak, Khrih sunlawinak ihsin a rami tleunak cu hmu hlah hngai seh, tiah cuih lei khawvel khawzing cun a phen ringring. Cule Khrih cu Pathian hmuihmel taktak a si” (2 Korin 4:4).\nJesuh cu Pawlkom hmuahhmuah hnakin a tum sawn, sikhalsehla mi zovek ih thinlung sung khal ah um thei dingin a fate.\nNA FAATE THATE’N ZIRH AW\nPathian ih Hnattuan Taktak\nPhurnak a si lo – Zumnak


Sandali Cut Songs Xom 320 Kbps Download Mp3 - MASMUSIC\nDownload Sandali Cut Songs Xom Mp3\nSeema Sandali Cut Song Tamil\nDownload Seema Sandali Cut Song Tamil Mp3 Song Free, Listen before downloading Seema Sandali Cut Song Tamil this mp3 file. This Song Seema Sandali Cut Song Tamil upload by தமிழன் சிந்தனைகள் and Duration 0.31\nLatest Tamil Cut Song Sandalig V Low.mp3\nBy Vid Status ~ Duration : 0.24 min\nSeema Sandali Cut Song Tamil.mp3\nBy தமிழன் சிந்தனைகள் ~ Duration : 0.31 min\nSandali Cut Song.mp3\nBy pinja serupu ~ Duration : 0.31 min\nSema Songs Sandalee Song With Musica Gv Prakash Kumar Arthana Binu Valliganth Pandiraj.mp3\nBy Think Music India ~ Duration : 5.25 min\nWhatts App Status Musicas Sandali Yn Asathura Tamil Cut Songslove Cut Songs.mp3\nBy Tamil cut songs ~ Duration : 0.20 min\nSandali O Asathura Alagula Promo Song Sema Tamil Musicapromo Song.mp3\nBy Music And I ~ Duration : 0.51 min\nSema Songs Sandalee Song Video Promo Gvprakash Kumar Arthana Binu Pandiraj.mp3\nBy Think Music India ~ Duration : 0.51 min\nSandali Un Asathura Whatsapp Status.mp3\nBy RNG Computers ~ Duration : 0.25 min\nSandali Song Whatsapp Status.mp3\nBy Muthu Kumar ~ Duration : 0.14 min\nSandali Whatsapp Status Musica Tamil.mp3\nBy tamilan media ~ Duration : 0.31 min\nSandali Un Asathura Alagula Seema Tamil Whatsapp Status.mp3\nBy Kumari Duskers ~ Duration : 0.31 min\nSandali Sema Song.mp3\nBy Remo K ~ Duration : 0.31 min\nSandali Un Pasathaala Cut Song Ayyayo Song Paruthiveeran Tamil Musica.mp3\nBy TOP TEN INDIA ~ Duration : 0.28 min\nSandale Cut Song.mp3\nBy michael nimu ~ Duration : 0.31 min\nSandalecut Songin Sema.mp3\nBy kd ss ~ Duration : 0.31 min\nSandali Un Azhagula Tamil Romantic Whatsapp Status.mp3\nBy Ila Editz ~ Duration : 0.30 min\nSandalee Mp Cut Song.mp3\nBy Ashwanth Vj ~ Duration : 1.01 min\nSandali Love Status.mp3\nBy jegan mmp ~ Duration : 0.31 min\nSandali Song Whats App Status Musica.mp3\nBy Prakash What's app statusVideos & Dubsmash videos ~ Duration : 0.29 min\n1. O Jays You Got Your Hooks In Me 2. Old Movies Hits Songs 3. Mohammad Na Hote To Kuch Bhi Na Hota 4. Goyang Bebek Angsa Nabila Aglies 5. Alesta Digest 21 6. Main Mangya C Manta Ve By Salman Khan 7. Srinivasa Kalyanam 2018 Gopi Sundar Songs Mp3 8. Alles Falsch In Watch Dogs Gamesünden Satire 9. M Bni Teri Radha 10. Fetty Wap Whateva Lyrics 11. Sankat Mochan Mahabali Hanuman Title Song 12. Rapper Fetty Wap Live 13. Sorry Justin Mp3 Download Mr Jatt 14. Caiiro X Pastor Snow 15. Kanye West Yikes Ye 16. Kya Karo Dard Kam Nahi Hota Mp3 Song Download 17. Ai Ai Ai Twist 18. Ishq Adhura Duniya Adhuri Tone Mp3 Sad Download 19. Tumhe Dekhe Meri Aankhen Mp3 Song 320kbps 20. Tommy Lee Sparta 40 Ball


Kum 79 Mi Ayeyarwady CM Cu A To Men Thei Nawn Lo Ih Ralkap Pawl Do Dingin A Ralring Zo – Meifar\nMyanmar ramsung thuneihnak cu Min Aung Hlaing in thahrum thawn a la ih mipi in an duh lo ruangah daiten lamzawhnak in an langter. Mipi pawl ih duhmi cu ziangah an rak ruat lo ih an kap that ciamco ruangah mipi pawl khal daiten an um thei nawn lo ih meithal kengin an do thlang.\nCuvek lakah Ayeyarwady Chief Minister rak ṭuan rero zo tu Mahn Johnny (မန်းဂျော်နီ) cu tlangpar hriamkai pawl lakah aum ih meithal kengin ralkap pawl do a man zo.\nA nolai caan zaten ramkhelnak ah a hmang ih a ni tlak nai lamah cun meithal thawn raldo dingin a poksuak. Kum 79 ih upa a si zo, ramkhelhnak ruangah thawng a tla zo. 1965 kum ihsin 1986 kum tiang cu tlawng saya arak ṭuan.\n1990 kum ah National League for Democracy in hrilawknak ah a tel ih nehnak a co nan ralkap pawlin tokham an pe duh lo. 2012, 2015 kum hrilawknak ah a telsal ih nehnak a co, cutin Chief Minister a ṭuan.\nJanuary 9, 2018 ah a harhdamnak a ṭha nawn lo ruangah CM ihsin a cawl nan Ayeyarwady Region Hluttaw ah a ṭuan. Tui caan ahcun “Rampi zalennak kan ngah theinak dingah cun ralthuam keng a ṭul thlang” a ti.


Zekhariah 1 (Zechariah 1)\nZekhariah cabu hi ṭhen hnih ah ṭhen a theih: (1) Bung 1-8 tiang: 520-518 BC karlak sung Zekhariah ih simmi thu kha a um. Himi thu pawl hi hmuhnak lawnglawng in a si ih Jerusalem remsalnak ding thu le Biakinn sak salnak ding, Pathian ih milai pawl thianternak le a thleng lai dingmi Messiah uknak thu a si. (2) Bung 9-14: Hi sungah hin a cuih hnu deuh ih simmi thu an um ih an ruahsan mi Messiah thu le neta bik thuṭhennak thu pawl an si.\nRalrin peknak le ruahsannak (1:1-8:23)\nIsrael kiangkap ram pawl thuṭhennak (9:1-8)\nHmailam ṭhansonak le daihnak (9:9-14:21b)\nBawipa In A Minung Pawl A Ko\n1Darias in Persia siangpahrang a ṭuannak kum hnihnak kum, thlariat thla ah, Iddo ih fasuan, Berekhiah ih fapa profet Zekhariah hnenah Bawipa ih thu cu hiti in a ra. 2Cungnungbik Bawipa in Zekhariah cu Israel mi hnenah hiti in sim dingin a fial. “Keimah, nan Bawipa cu nan pu le pa pawl parah ka thin a heng ngaingai; 3a sinain atu-ah nan hnenah hiti in ka lo sim. Ka hnenah ra kir uhla nan hnenah ka kir ve ding. 4Nan pu le nan pa bangtuk si hlah uh. Khuahlan laiah profet pawl in ka thu an sim hai ih sualnak tuah lo ding le thil ṭha lo tuah lo dingin an sim. Asinain ka thu an ngai duh lo, a thlun khal an thlun lo a si. 5Cuih profet pawl le nan pupa pawl cu an nung nawn lo. 6Ka sal profet pawl hmangin nan pupa pawl ka thu le ka thukham ka pek, a sinan zianghman ah an siar lo; curuangah harsatnak tampi an tong a si. Cule hremtlak an si ruangih hrem dingih a rak tumtu cu Cungnungbik Bawipa keimah ka si kha an run thei ih an sir-aw sal a si,” a ti.\nProfet In Langnak In Rang A Hmu.\n7Darias in siangpahrang a ṭuannak kum hnihnak kum, thla hleikhat thla (Shebat thla), ni kul hluanli ni ah zan ah Bawipa in langnak in thu i sim. 8Rang sen par a tomi Bawipa ih vancungmi pakhat, phairawn ih lenhmui kung lakah a cawl ih a dungah rang dang pawl an um: rang sen, rang ṭial le rang raang pawl tla an si. 9 ‘Bawipa, hi rang pawl ih tican cu ziangso a si?” tiah ka sut.\nVancungmi in, “Atican ka lo sim ding. 10Leilung pumpi thleng thluh ding le zoh dingah Bawipa in a thlah a si,” tiah a ti.\n11Rang pawl cun, vancung mi hnenah, “Leilung tlun khuazakip ah kan thleng ṭheh zo ih leilung pumpi cu daitein le hnangamte in a um a si, ti kan hmu zo,” tiah an sim.\n12Cutikah vancungmi cun, “Cungnungbik Bawipa, Jerusalem le Judah khawpi dang pawl parah kum sawmsarih sung na thin a heng zo. An parih zaangfah thinpemnak na neih sal hlan, ziangtik tiangso hiti in an um hrih ding,” tiah an sut.\n13 Bawipa in vancungmi cu thinhnemnak ṭongkam in a sawn ih, 14cuih Cungnungbik Bawipa ih ṭongkam cu tlang-aupi ding ah vancungmi in i fial. “Ka khawpi thianghlim Jerusalem hrangah duhdawtnak le seherhnak tamzet ka nei. 15Asinain thlangamnak le daihnak a ngahtu miphun pawl parah ka thin ka sup rero nain cuih miphun pawl in ka minung pawl tuarnak cu an luarter deuhdeuh. 16Curuangah Jerusalem khawpi parih ka zaangfahnak langter dingah ka ra kir a si. Ka Biakinn cu saksaal a si ding ih Jerusalem khawpi cu dinsal a si ding,” tiah a ti.\n17Vancungmi in ka hnenah, “Cungnungbik Bawipa in ‘Ka khua pawl cu an ṭhangsozet sal ding ih Jerusalem khuapi cu ka bawm ding ih ka ta tiah ka ti sal ding,’ a ti. Cumi cu tlang-aupi hrih aw,” tiah i ti.\nProfet In Ki Pawl A Hmuhnak\n18Langnak pakhat a um sal ih cawcang ki pali ka hmu. 19Ka hnenih a ṭong rerotu vancungmi hnenah cun, “Hi ki pawl ih tican cu ziangso a si?” tiah ka sut.\nAnih in, “Judah mi, Israel mi le Jerusalem mi pawl khuazakip ih a ṭhekdarhtu miphun pawl can-ai an si,” a ti.\n20Cule Bawipa in sobul thawn hnaṭuantu pali i hmuh. 21“Himi pawl hi ziang tuah dingah so an rat?” tiah ka sut.\nAnih in, “Himi pawl cu Judah ram a ṭiotertu le a minung pawl a ṭhekdarh ṭhehtu miphun pawl ṭhihṭhaih ding le hlonhlo ṭheh dingah an ra a si,” tiah i sawn.


Basketball leknak ih siatsuahawk ruangah a Khabe tumpi ah a cang - Buannel News\nDecember 1, 2018 Buannel News HEALTH, Latest, NEWS, World News 0\nHi thuthang ka hmuh ih a zuk ka zoh pek ahcun ka zum thei lo, thungai ngai teh a si thei pei maw, zuk tuahnak software in an tuahcawp a si ding tiah ka rak ruat. Asinan Video thaw rorin amah rori khal a ṭong ka hmuh tikah zumlo a ngah nawn lo. Mangbangza zet a si ih ziangtluk zangfakza so a si.\nPhilippines ram ih Ormoc City ah tlangval rual cu basketball an lek hai, Leonardo Moris timi kum 30 upa khal tleirawl pawl lakah a va lek ve. An lek rero lai ah an khawngawk pangih Leonardo hin ha natnak (toothache) a ngah. A ha nat cu a roh sinsin ih, cutin a thling vivo ih Zuk ih kan hmuh vek rori tiang a thling.\nTuvekin a Khabe a thling vivo ih tuamhlawm lohli lo asi ahcun hi a natnak hin thihnak tiang a thlen theimi a si tiah sibawi cun an sim. Natnak tuartu Moris hi inn sak hnaṭuan (construction) ih hlawhawk ṭheu a si. Hi a natnak tuamhlawmnak ding, operation nak hrangah £5,000 a ṭul. Inn sak hnaṭuan (construction) ih a ngahmi a thlahlawh cu mal takte lawng a si ruangah a tuamhlawm awk lohli theilonak a si.\nMangbangza zet asimi cu hi tlukin natnak bese zet a tuar cingin a hnaṭuan a cawl lo, a thei tawkin hna a ṭuan thotho ih, a Khabe operation nak ding hrangih ṭulsammi sumpai hawl in theilo cingten hna a ṭuan thotho. “I really need help to get medical treatment” (Ka tuamhlawmawknak hrangah bawm ka ṭul taktak a si), tiah a sim.\nZangfakza te ih a Ṭong lai Video;


Suu Kyi Suah Ding - Chinland Today Media\nOctober 2, 2010 2:54 pm·1 comment\nYANGON — Aung San Suu Kyi November thla Kawlram hrilawknak thluh veten suah a si ding tiin ralkap mi uk cun an sim. Nobel Peace ngahtu Suu Kyi, a inn sung khuahkhirhnak November 13 ah a cem dingih suah a si ding tiin hmin langter duhlo theifiangtu pakhat cun a sim.\n“November thla cu Kawlram hrangah thla thupi le buai zet a si ding, ziangah tile rampi hrilawknak le Suu Kyi suah a si ding” tiin AFP pawl hnen ah an sim. Hmin tarlang duhlo cun a ni khal a sim ih daan vek in khi ni ah an suah ding ti khal cun a ti bet.\nSuu Kyi’s ukil Nyan Win khal cun, inn sung khuahkhirnak hi May 14 ah an thok ih November ah an suah a tul a si ziangah tile ‘daan ah an khuahkhirhnak tisau bet ding ti a um nawn lo’ tin a sim ve.\nSuu Kyi Me Thlak Sal Ding\nLal Rem Lian says:\non October 3, 2010 at 7:49 am\nKa ngai dan cun kan ram ah lung awinak sui tum kan sar tan a si thlang in ka hmu. Asinan kan nih Lai mi pawl hrang ah cun kan ram tha khal seh la a tu le tu ih kan in ti that hlei thei hrih cu zum um ka ti lo. Ziangruangah ti le sukyi a suah le lawngah kan thangsoh deuh a zum um. Kan lai ram cin tiang khal kan co thei dingah ka ruat. Cule suukyi asuahlo aiin asuahthei cu zumnak ka nei. Kan ram ah cozah dinglai hin kan ram hi an duhduh in tithei khal hai sehla, minung kan nunnak hi cu daan vek tal ih an ti zalen sak cu zum nak ka nei.


Rest in Peace ka nau Salom Thang – The Cherry Par\nRest in Peace ka nau Salom Thang\nUSA, Texas um ka cousin a simi, Salom Thang nih ruah lo piin mual a kan liamtak. Salom Thang hi kan unau le lakah mi daimi, thinlung ṭha ngaimi a si i, tutan ah ruah lo taktak in, namte in sawh a ton caah zahan lila ah a kan liamtak.\n← Hakha Le Thantlang Karlakin Lii A Hnin Ning Cu A Fak Taktak!\nYangon Bomb Puahnak ah Laimi Pakhat Hliampu, Pastor Pakhat Tlaih Tong ve →


Laimi Politics Hrang Thlir Cuannak - Chinland Today Media\nSeptember 8, 2012 7:43 am·0 comments\nKawlram Politics Rolung Oway Magazine: Laimi Politics Hrang Thlir cuannak By Phun Hram Awi\nKawlram politics thuanthu sungah rolung pakhat a simi magazine pakhat cu Oway magazine a si. Hi Oway magazine hi Kawlram politics thuanthu ah rolung a sinak cu thuhla phunhnih a telkop. A pakhatnak cu hi Oway magazine ih editor cu Kawlram zalennak pabik Bogyoke Aung San in mgazine editor a tuan. Hi magazine sungah an san lai ih Kawlram zalennak hrangih calai thawn hna an tuan zia famkim zetin a tel. A pahnihnak cu hi Oway magazine ruangah Yangon phunsang tlawngta pawlin Mirang colony fimzirnak le Kawlram zalennak hrangah lamtawi in a voihnihnak sandah an piah. Cuih thuhla pahnih kan zoh tikah rampi dinsuahnak hrangah calai ih a thupit zia le ramhruaitu pawl hi calai lam minung an si zia khal a langtertu a si. Cuhlei ah Oway magazine sungih nganmi thuhla pawlhi tusan Kawlram politics khawvel ah zohthlir tlakmi thuhla tampi a tel. Cun Laimi pawl politics tualrawn sungih kan tel tikah kan hrangah theihtlak thuhla tha tampi a tel ruangah hi cahram sungah Oway magazine sungih an ngan telmi thuhla pawl lawrkhawm in Laimi politics hrangah thlirconnak mallai ka telh ding.\nOway magazine hi Kawlram santhuanthu bu sungah politics rolung magazine pakhat a si. Hi magazine ih a hmin hmaisa cu Yangon Phunsang Tlawngta Pawlkom Magazine a si ih Aung San ih editor a tuankum ihsin Oway tin a hmin an thleng ih cuih rolung Magazine “Oway” hi Vol. 5. No. 1, January, 1936 ih suahmi a si. Hi Oway magazine hi Kawl le Mirang tin section pahnih an telh. Chief editor cu Aung San a si. Oway Magazine ih Kawl section ah Kawlram cangan hminthang Thakhin Kuudaw Hmyaing, Myanma Alin U Sein, U Phu Kyia, Diduk U Ba Cho le Thein Nay Nwe pawlin an ngan. Biazai pawl cu Min Thuh Vun, Mya Dawng Nyo, Ma Htin, Mya Nyo pawlin an ngan. Cakuat tla an telh ih cangantu cu Mg Myo Nyunt le Yamamin pawl an si. Cun, Mirang section ah lompinak ca an telh ih cuih lompinak ca pawl cu India ram ih British ralbawi Major D Graham Pool, Kawlram Upadi hotu U Chit Hlaing, Thittaw Vuankyi U Ba Saw, Fimthiamnak Vuankyi Dr. Ba Mg le Kawlram thuthangca hotu Thein Mg pawlin an ngan. Mirang tong in bikom pawl cu U That (nehnu ih UNO General Secretary) in Pantanaw Journalist hmin in “Thoughts on Democracy”, U Ba Oo in “The Boycott of 1920”, Dr. J Andrus ih “Western Students in a Changing World”, W. J Grant ih “University Students and Journalism”, Mg Nyo ih “Inspiration”, Dr. S. Fernibal ih “Noblesse Oblige”, NN ih “A Fadeless Picture”, Pro. W. S. Dewsign ih “A Sketch of Some of the Principal Characters of Burmese Court in the Reign of Bagyi-daw” le George Owell ih “Burmese Days (Civilization)” pawl an si. Cule “Oway” hmin in bikom pakhat an nganmi a um nan cangantu zo a si ti an telhlo. Cangan daan leh politics tiluan thlir tikah Ko Aung San a si ding tin an zum. Cun, mirang section ah editir hnen ih cakuat an telh ih Yamamin in editor hnen ah “The Hell Hound at Large” a tel. Hi cakuat ruangah Oway magazine hi Kawlram politicis ih rolung magazine ih a cannak a si ve. “The Hell Hound at Large” cakuat ngantu hi neta lam ah Oway Magazine Committee sungtuan a si mi Thein Tin a si ih a cafung hmin cu Mg Nyo Myah a si.\nOway ih Rolung cabu a cannak\nOway magazine hi tlawngta hnen ah le Kawl mipi hnenih zemdarh suah a si tikah mipi tampi in an siar. An lei ciamco ih cuih san ih khongcak bikmi magazine ah a cang. Mipi in “The Hell Hound at Large” cakuat hi an uar zet. Cuih Oway magazine cu University Principal D.J Sloss in a siar tikah “The Hell Hound at Large” timi hi University thuneitu pawl in relsiatnak thu a si tin a ruah ruangah editor Ko Aung San cu a ko. Hih ca hi zo in a ngan tin a suh tikah Ko Aung San cun a sim duhlo. Curuangah Ko Aung San cu University ihsin dawi dingin thu an suah. Cuih thu cu Unversity sungah a thang ciamco ih Tlawngta pawl cun Ko Aung San tlawng ih dawilo dingin sandah an piah. Cutin Oway magazine cu a voihnihnak tlawngta sadah piahnak lam onsaktu ah a cang. Tong dangih kan sim ahcun Kawlram tlawngta le mipi pawl politics dik sungih thunluttu, politics fimzirhtu leh Democracy simfiangtu thabik magazine ah a cang. Cuhlei ah Ko Aung San hi rampi hruaitu, zalennak ih pabik a si lawng silo in a politics hi calai thawn a tuan. Mirang a do tikah meithal lawng silo in calai thawn mirang dotu a si zia a langter ih atu santhar hrangah cun fimzirhtu politics rolung magazine ah a cang. Cucu Ko Aung San suahmi Oway magazine ih politics a si.\nOway Magazine leh atu santhar Laimi politics\nMirang uk lai caan ih politics hi mahte din theinak, zalennak le maih khuaram ah mahte uk aw theinak hrangih tuahmi politics a si. Cuti ih an tuahtuan rero lai ah Oway magazine hi mipi lung fimtertu magazine ah a cang. Ziangah Yangon Phunsang Tlawngta Pawlkom magazine ihsin Oway ah an thleng timi thu ah editor Ko Aung San in nehhnu lam ah hitin a sim. “Oway tin kan thlengnak cu Ko Thein Tin ih ruahnak pekmi ihsin kan thlengmi a si. Tlawngkhan sungih ka to laiah Ko Thein Tin ka hneah a ra ih Ko Aung San kan Kawlram mipi hi Mirang dodal in zalennak thinlung an neih theinak dingah thu saithawttu a tul. Curuangah Tlawngta Pawlkom Magazine hi nangmaih editor na tuanlai ah thu saithawttu ah a hmin thleng sehla a tha ding? tiah in ti. Ka ruah tikah a dik ngai si ka ti ih thu phunphun kan ruat. U-tawng hi a au tikah tikcu caan a thleng aw theu. Curuangah U-tawng au aw kan ti pei maw tin ka ruahnak ka sim. Cu tikah Ko Thein Tin in “U-tawng au aw” ti hnakin amaih U-tawng a au aw “Oway” timi khi kan lak le a tha deuh pei maw tin a ruahnak in sim sal tikah tha ka ti tukih cutin Committee ah kan suahpi ih kan zaten kan lung a kim hnu cutin Oway tin a hmin kan thleng” a ti. Curuangah Oway timi a hmin hrimhrim khal hi Ko Aung San ih politics thehdarhnak au aw pakhat a si. Oway a si bang tukin magazine sungah thuhla tha tampi a um. Cumi sungih sin kan theih ah a tha ti ih ka ruahmi thuhla pathum ka tar lang ding.\n1) Diduk U Ba Cho ih Forhnak\nHi Oway magazine sungah editor Ko Aung San in Diduk U Ba Cho hnen ah “Phunsang tlawngta hrangah thathnemnak a pe ding ti ih na ruahmi cahram pakhat in in ngan sak aw” tin a dil. Diduk U Ba Cho cun lungkim ten a cohlang ih a cahram thulu ah “Kawlram Politics thuanthu le Atu Dinhmun” tin thulu a pek. Cuih cahram sungah tusun Kawlram huap in siseh, Lairam huap in siseh ramhruaitu hrilnak le ramhruaitu dik kan hril suah theinak dingah zohthim le fimzirnak ih hman a tlakmi catluan pakhatte cu hitin a si. “Rampi a duhdawtu thangthar mino pawl politics hmangih sipuayii (Maih hlawknak le ngahnak lawng a ruattu) a tuahtu ramhruaitu pawl kha hlon uhla Kawlram zalennak hrangah thungai thlak suahin tuan cio uh” ti a si. Hihi an san khalah a dik ih atu kan san khalah a dik hrih thotho. Diduk U Ba Cho ih forhnak catluan hi atu kan ram din salnak le thlengawknak ih kan tul bikmi a si thotho hrih.\n2) Mg Myo Nyunt cakuat\nOway magazine sungah Mg Myo Nyunt ih cakuat pawl hi san a man zet. “Mih Chaw” timi thuluu thawn a kuatmi ca ah “Hi cahram ngantu vekin kannih phunsang leengnu pawl khalin ahlan ih tih le thia ih kan ummi kan thinlung cu kan hlon zo. Ram duhdawtnak thinlung thawn phur le thatho in thisen le hnai a luan tiang vaalrual pawl thawn kan tuan ding. Ziangtik hman ih hngilh thei lo dingmi NI kan sersiam ding. Nomnak a umlonak lamzin ihsin lomnak le sunloihnak lamzin kan sial ding” timi hi atu san gender thuruah daan thawn a mil awmi a si. Ziangkim ah nang nu le kei pa timi nu le pa thleidannak, leh hnam thleidannak a um lo zia, zaten tuan tlang theh a tul zia an hmu suak cia zo. Atu kan san politics hrangah thlalang a si.\n3) Yamamin ih Uico tumpi\nOway magazine rolung magazine ih a taannak thu hrampi bik a si. Hi ruangah editor Ko Aung San tlawng an dawi. Tlawngta pawlin sadah an piah. Cuih a ca kuat sungih a telhmi cu “Colony Mirang pawlih kutkaih pawl hell sungih sin a tho ciamco. Uico dum tumpipi an luat ciamco. Cuih uico dum pawl kha kai uh la hell sungah thlak sal uh. University sungih Uico dumpi a bo ciamcomi aw theih kan duhlo. An umnak ding hmun hell ah kuat uh” ti a si. Kawlram sungah sanhlun colony politics uico an um vekin atu kan san khalah santhar colony politics uico an um thei tihi a si. Oway magazine ih in zirhmi politics cu: Politics hmangta hratin maih bulpak hlawknak le hminthannak a hawltu hi ram le miphun siatsuattu sunglam ral an si ti thei in ram le miphun hrangah a tuantu ding taktak hril thiam ding; nu le pa, hnam tongpi ti ih thleidan nak hi politics ih a dodal bikmi a si ti thei in thleidannak hrial ding le ram pakhat dinnak hrangah a thupi bik le thahrampi hi ziang a si ti theih hi a si.


Hakha Ih Thinglamtah Bal Lo Dingin Acozah In Thutluknak Tuah Sal - Chinland Today Media\nHakha Ih Thinglamtah Bal Lo Dingin Acozah In Thutluknak Tuah Sal\nJanuary 30, 2015 10:48 pm·0 comments\nChin ramkulh Hakha khua luhnak ih phun mi Thinglamtah bal dingih thupek mi cu Chin ramkulh cabinet cun siatbal sallo dingin January 30, 2015, cabinet thurelnak ah thutluknak an tuah fel zo tiah thu kan dong.\nCabinet thureltlunnak cun himi Thinglamtah thuthawn pehpar in thutluknak pathum; Khristian pawl hrangah eka thum pek ding, pahnihnak ah Hakha Christian Ministers Fellowship hminin hi hmun hi dilnak tuah haiseh Rev. J Biak Tin Sang ih pek mi hmun a silo, pathumnak ah Budhis pawl khal hi hmun kiang ah eka thum hmun pek ve ding ti pawl tla an si tiin Sumtuah Minister Ram Mang cun the Hakha Post hnenah a sim.\nThinglamtah hi a Sanlam pi 42, a kauhlam (aphei) pi 32, a thuklam pi 12, a sahlam pi 2 bial thawn a kiangkap pawl mirang leilung, cuaipia pawl phah ih dawl a dawl mi a si. March 1, 2014 ah rak tuah thok a siih July 23, 2014 ah an tuah ṭheh. January 13, 2015 ah hi thinglamtah a phuntu Pu J. Biak Tin Sang hnenah Chin ramkulh acozah in daan lovek ih sakmi a si ruangah January 31 hlanah nan siatbal thluh a ṭul a si tiah thu an rak pek mi a si. Myanmar rampi acozah hin kum 1987 ihsin Chin ramkulh ih Thinglamtah pawl siatbal an rak thok ih tu ni tiangah thinglamtah 13 lenglo an siatbal zo.\nThinglamtah siatbal ding duhlonak hi Hakha khawpi ah February 2, 3 sh neih an tum ih Thantlang khalah Feb 3, 2015 ah neih an tum ve. Yangoon khawpiih um Chin mino 300 lenglo pawl khalin January 29, 2015 ah Yangoon khawpi Sule pardum kiang Yangon City Hall ah phazawngdain vannak thawn duh phorhnak an rak nei.#\nSingapore Ih Chin Mi Awkawthat Thuhla Update\nHakha Ih Thinglamtah Bal Ding Duhlo Langternak A Laangten Cawl Lawk Ding; HCMF Ih Dilnak Ngaicang Dingin


CBA, NA Khawmpi Nei Ding - Chinland Today Media\nMay 20, 2014 1:22 pm·0 comments\n2013 CBA, NA Khawmpi\nChin Baptist Association of North America (CBA, NA) cun kumtin a tuah theu mi a voi 4nak khawmpi cu May 23-25, 2014 karlak sung Chin Community Baptist Church (Atlanta, GA) ah tuah a si ding. Cumi ah Myanmar ihsin LBA GS, FBA GS le hlasakthiam Mai Far Men Par pawl cu khuallian dinhmun in sawm a si. Cun CCIT ih Professor Rev. Dr. Joel Za Hlei Kap khal CBA, NA khawmpi hmang phah dingin USA ah a thleng zo.\nHimi khawmpi ah pakzai, hlarem, Nubu hlalaam le Bible zohlo siarnak tivek pawl zuamawknak tla tuah a si ding ih Mino pawl hohanak in nazi 3 sung thu le hla thawn hlasakthiam pawl in hlasaknak tla an nei ding. Himi Mino program ih hlasaktu ding pawl cu:\n1. Mai Elizabeth Thiam (American Idol ih tel thei)\n2. Salai David Bawi (Singer of the Year, CCUSA, 2013)\n3. CBA, NA ih CD suahcin le ahlan khawpi ih laksawng ngahtu pawl an si ding.\nNubu pawl in CCIT ih saya inn saknak ah tiah motor tharte $ 15,000 man in ‘Mivanthabik’ hrilnak tuah a si ding.\nCBA, NA hi May, 2008 ah kawhhran 2 komaw in rak dinmi a si ih tu ah USA le Canada ram sungah kawhhran 26 an kim thlang. (27nak ding kawhhran lut ding khal um zo.) Khuallian sawmmi lakah LBA, GS Rev. Run Herh Ling cu May 20 ni ah thleng thei dingin theihfel a si zo ih FBA, GS cu try rero lai a si. Hlasakthiam Far Men Par cu a feh remcang lo ding, tiin thu theih a si. Bawipa ni zing khawm ah Siangbawi Rev. Dr. Stephen Hre Kio in thusimnak a nei ding. Khawmpi ah Chinmi zatein ral tel cio dingin khal sawmnak a neih duh thu H.Cungte cun CT hnenah a sim.\nCBA, NA cangvaihnak pawl a tanglam ih links pawl ah zoh theih a si.


Ruru Kai - Chinland Today Media\nAugust 13, 2012 1:21 am·0 comments\nIndian American, leitlun ih thuthang mak danglam thleice ih ngan theu, canganthiam hminthang Fareed Zakaria cu a hnatuan rero lainak TIME le CNN pawl cun an ban ter.\nFareed Zakaria hi Mumbai, India ram ah ni 24, kum 1964 ah a suak, Sunday Times of India ah editor a rak si theu, Fatima Zakaria fapa a si. Journalism lam ih a tuan that ngaingai ruangah India ram cozah cun Padma Bhushan (Sunlawihnak) cu 2010 ah a rak pe dah. Harvard University ihsin Political Science a ngah hnu ah Ph.D zirsuak a si.\nCanganthiam le interview tuah thiamzet asi ruangah mipi cun a thu nganmi pawl hi siar nuam le hna van nak tiin an sim theu. Asinan, August 20 ah TIME ih Magazine an suah mi thotho ah midang ih ngan cia mi amai irawmsuak bangih nganmi TIME ah a suah lawng siloin CNN ih amah bulpak blog ah a tar an kaih ngah ruangah a hnatuan ihsin zamrangten cawlh ter asi.\nSikhalsehla, Fareed Zakaria cun midang ca a ruk mi hi ka ru lo tiah phah lo ten a thil tuah diklo mi parah TIME Magazine lam pawl khal ngaithiam a dil ih ka ti dik lo ngaingai a si tiah ngaithiam a dil. Cuvek thotho in CNN lam khalah ban ter thotho a si ruangah a diklonak hi ngaithiam dingah zangfah a dil. TIME le CNN cun an cawl tir phawt ih ziangtin kan an feh pi ding ti an rel rero laifang cu a si. A ca ruk mi hi Jill Lepore in April 2012 ah New York Time ih rak ngan zo mi a si.\n“We have reviewed Fareed Zakaria’s TIME column, for which he has apologized,” the statement said. “He wrote a shorter blog post on CNN.com on the same issue which included similar unattributed excerpts. That blog post has been removed and CNN has suspended Fareed Zakaria while this matter is under review.” — CNN\n“Media reporters have pointed out that paragraphs in my Time column this week bear close similarities to paragraphs in Jill Lepore’s essay in the April 23rd issue of the New Yorker. They are right. I made a terrible mistake. It is a serious lapse and one that is entirely my fault.” — Fareed Zakaria\nZakaria ih ruk mi cahmai:\nAdam Winkler, a professor of constitutional law at UCLA, documents the actual history in Gunfight: The Battle over the Right to Bear Arms in America. Guns were regulated in the U.S. from the earliest years of the Republic. Laws that banned the carrying of concealed weapons were passed in Kentucky and Louisiana in 1813. Other states soon followed: Indiana in 1820, Tennessee and Virginia in 1838, Alabama in 1839 and Ohio in 1859. Similar laws were passed in Texas, Florida and Oklahoma. As the governor of Texas (Texas!) explained in 1893, the “mission of the concealed deadly weapon is murder. To check it is the duty of every self-respecting, law-abiding man.\nLepore ih rak ngan dan cu:\nIndia Pa In A Sungkua Zaten 14 Naam In At That\nHlawh Sang Messi\nNauhak 21 Malaysia Ram Ah Runsuak\nArsi Nawite Rusia Ah Tla\nIndia Ram Khawpi Pakhat Mumbai Ah Buiding Cim, Mi 39 Thi


An Kaihmi Kalay-PDF Mipa 2 Ih Nunnak Seherh Um !! – Meifar\nAn Kaihmi Kalay-PDF Mipa 2 Ih Nunnak Seherh Um !!\nNovember 16, 2021 zinglam ah ralkap pawlin Kalay-PDF sakhan pakhat an va sim ih an kapaw ciamco. Sakhan ih um Medical Team nunau 8 le mipa 2 an kai.\nAn kaihmi mipa 2 cu an that zo tin thuthang theih a si nan Kalay-PDF in an nenhnget thei hrih lo thu an tarlang. An kaihmi mipa 2 cu an thi maw an nungdam ti theih a si hrih lo, nunau 8 khal seherh um zet an si.\nCNDF, Kalay-PDF, CDF (KKG) le ပ.က.ဖ pawl an tangtlang ih ralkap pawl thawn an kapaw ciamco, zinglam nazi 9:00 ihsin zanlam nazi 6:00 hrawng tiang an kapaw ih ralkap lam 20 lenglo an thi ih hliamtuar khal tam zet an um. Mithi le hliamtuar cazin hi an zingzoi rero lai.\nHimi an doawknak ah mipi lam mithi an um lo. Tahan vengsung ih um palik sakhan khal ralthuampi le meithal in an va kap. Tuizing November 17, 2021 zinglam nazi 8:00 hrawng ihsin an kapaw sal thu People’s Defence Force – Kalay ah an tarlang.\nSethlun Tlangval Kum 24 Mi Cu Bike Accident In A Nunnak A Liam\nNunau Dungih To Bike Phuraw Cu An Kap Hngal Ding (Daan Thar)


Ro Sunglawi - Chinland Today Media\nAugust 17, 2012 1:08 am·0 comments\nBible Siar Ding: Daanpeksalnak 6:4-9\nKan lungawinak kim seh, tiah hih ca hi nan hnenah kan ngan a si. 1 Johan 1:4\nNa hnu ih a rung nungtu ding – na fanu le na fapa pawl, na tunu le na tupa pawl, na tesin fapar tthangthar nonawn pawl, na tlawngta pawl le na rualpi pawl hrangah ziangmi ro si na roh ta hngai ding? Ro thu kan ruahrel tikah, sumsaw le thilri neihmi pawl lawng khi kan ruat men thei. Kan rundamnak thuanthu ruangzingtu le ngantu Pathian cun ro danglam deuh new generation hrangah roh ta ding in duhsak a si.\nAmah in kan nunnak sungih A thuanthu a ngankhum vekin cuih kan nun thuanthu cu midang pawl, ahleice in kan tesin fapar pawl, thaisun le hmailam ih kan thuanthu run pehzomtu ding pawl hnenah tla hlawm sin vingvo ding in duhsak. Moses nunnak ihsin Pathian in A mi Israel pawl cu himi hi ziangti’n si an tuah ding timi thu a sim fiang.\nMidang hnenih kan hlawm hlanah, Pathian cu kan nunram in fiang te’n a theih hmaisa ta a ttul ih kan thinlung sungah ziangmi ca si a ngan timi kan theih a ttul. Cumi cu midang kan sim dingih, ziang kan si timi le ziang kan tuah timi tla ro kan roh ta ding.\nMoses nun ihsin kan zir dingmi tahtthimnak thu pali pawl cu: inn ih kan um tikah siseh, lenglam kan suahvah tikah siseh, kan ih tikah siseh, kan hung tthangh tikah siseh zingtiklai caan khal ah kan fanau pawl Pathian Thu kan simzirh ringring a ttul.\nHimi hin kan nunnak pumhlum a huap thluh. Pathian in kan hrangah ziangmi in tuahsak timi kan fahniang pawl in an hngilh lonak dingah ca in kan ngankhum ta a ttul.\nPathian cun kan nun thuanthu a nganlai rero a si. Kannih ih ttuanvo cu midang va sim sin vingvo ding, A Fapa Jesuh ih thu le A duhdawtnak thu cu kan nehhnu ih a rung nungtu ding pawl hnenah ro sunglawi kan rohta vingvo a ttul.\nBawipa, ka nunnak thuanthu thar na nganmi ro ih taanta thei dingin in bawm aw. Cuti’n Na duhdawtnak le na rin-umnak cu Jesuh Khrih ihsin midang pawl in an run zir thei vingvo ding.\nPathian in zo thawn si ka thuanthu hlawm aw ding in duhsak?\nTuni ah cumi cu ziangti’n si hram ka thok thei ding?\nA TLAMTLINGMI TONGKAM


Lengleh/nuthlawi nu ka duh… - Chinland Today Media\nApril 13, 2009 1:16 pm·0 comments\nI thei ttheh si ko…a zei tuk ka ti ding maw, a thiam tuk ka ti sawn ding ha…? Ka mithmai i kil ttengtteng, duhdawtnak in! I duhdawt tuk ti ka thei. Kei cun I duhdawt vek cun ka duh lo nan ka hua tuk cuang lo, Hei…siartu ka par ih a tuah vek in na parah tuah ve sehla na tuar zik lo na nei ding. Asinan kei cu tlangval tha kum (21) ka si ruangah nuthlawi/lengleh neih cu ka duh hrimhrim lo.\nNitin deuh thaw in kan inn ah a ra. Ka angki pawl in sawpsak, sumpai ka neih lo caan ah hman ding in pe. Ka ziangkim I thei ttheh ti sehla a sual tam lo ding. Cuti ih a duhdawtnak thawi I zel ruangah a parah zianghman uimi le zepmi khal nei theilo in, in tuah.\nMisual bang in ka zoh lo…I duhdawttu a si. Asinan, ka hnak in kum (4) zikte in a upa sawn ih cumi cun ka thin I nuam ter lo. Ka ai ih upa a si ruangah ziangkim ka par ih a tuahmi hi, in zawlnak men ah ka ruat. Ziangtin na ruat ve ding…?\nNi khat cu a a mai duhhrilnak si lo in duhlo cingte ih leitlun sinak duhum lo zetmi a ken thawknak, a nuthlawi daan thu mithli for phahten i ruah. Ka zangfak tuk. A mithmai hman ka zoh ngamnlo. Ka thinlung sirten nuthlawi ti ding na si ual lo vansiatnak ruangah pasal sual na rak tawng ngah mi si ka ti rero.\nNuthlawi ti cu a hlawh ko e, asinan a hmur sen dengdi te, a sam tawmnak, asam thlai remte le a tongkam thlum pawl in nikhat sung lo zel ve sehla na tuar thiam lo ding. A vansiatnak sawn in I duh sinsin ter. Ka theihlo lai ah ka thinlung sungah duhdawtnak khal silo, lainatnak khal silo, zangfahnak khal silo a zawn ruahnak khal si ciahlo thu I ruat tertu pakhat a um. Cu cu, duhdawtnak a si ko maw….?\nKa thawh hlan ah kan inn ah a ra, a hmaisabik ah ka nu le pa a hni ter. Ka u nu ih fangsep a bawm. Ka nu ih hrik a zohsak, ka pai kuak fawh ding a zial sak. Ka nau nu te ih menu (khuaite lem) pawl a tuahsak. Kan nautabik te thlumte a pe ih a lehpi. Hitivek ih a tuahmi hi keimah ruangah a si ti ka thei keukeu fawn. Zangfah a um lam ti…?\nKan kawm awk cu ka nu le pa khal in an thei ko. Ziangtin in ruat ka thei lo. Ka ihkhun ah cun dam lo vek phun in ka it. Ka kiangah a ra. Mawi tuk in a cei aw. Tak tak te tile a cei awk lo hman ah ka uar tuk. Bal zet te ih a um hman ah ka duh thotho si. Ka mit sing phah meng phah in ka zoh. I theithiam lo, it that lai ah in ruat.\nKa biang ah a hmur sente in I hnam. Ka hna ri te ah “Na dam lo deuh ti? in ti. Ka sawn lo. Na tak sa maw in ti, ka sawn duhh lo, a kut nemte in ka cawl I rawn dawm sak. Na khua a sik deuh si ding in ti ih ka ke lam ka khuh ngahlo mi I khuhsak. Maw! Minung hin duhdawttu kan va tul em….in duhdawt taktak tu le in lainattu cu ziangtin kan hua thei ding…?\nKa mit ka meng. Hni siamsi ten I zoh. Na naa lo cuh in ti. Ka hni ve. A hni nawnlo. Ka tuar thei lo ih a biang ka hmuai sak. Ka hnar hni phah ten I hmuai sak ve. Tui sun market ah feh ding si, ka lo sawm tum ih na man pei maw in ti. Ka man tuk ka cak tuk ko nan paih lo vek ten ka um.\nNa nu le pa tla ka dil theh zo. Tho aw la tuah aw lohli men aw in ti. Nuthlawi cu mi an bum an timi hi…hihi, a si pei maw ka ti thlang. Asilo, an ni cu cuvek in I ti siang dah lo. Nu thlawi ti hman ka ti siang lo. Mah a duhdawttu par ah siatnak ka tuah thei ding maw. …Ka angki ka hruk, a kalar a rem lo ih I rem sak. Ka angki saihasih pawl I sih sak….ka tuar lo…


India Ram Ah Palik Pakhat Cu Thla A Ṭih Tuk Ruangah A Awkaw That – Meifar\nIndia, Tamil Nadu, Cuddalore district palik sakhan sungih thilthleng a si. Palik ṭuanlai pacang kum 33 mi in thla a ṭih tuk ruangah a awkaw that tin India Today thuthang sungah an tarlang.\nPalik Prabhakaran hi a harhdamnak a ṭha lo ruangah siikhan ah an tuamhlawm aw ṭheu, a nupi thawn fanu le fapa pakhat an nei ih palik quarter sungah an um. A zanmang ah meisa lakih um nunau pakhat a hmu ṭheu ih arak rek tum, a hnaihnok ringring.\nA mang thuhla cu a innsang le rualpi hnen khalah a sim thei. A thinhar ruangah kut-rin zohthiam hnen khalah bawmnak ava dil zo, a damlonak ruangah ni 15 sung cawlh a la ih an innsung ih pathian biaknak khan sungah a kharhkhum aw.\nA nupi le a fale pawl cu an sungkhat puainak hmun ah a fehter thluh ih amahten inn ah arak um. A nupi le pawl an va tlun tikah cun thlaiaw that in an hmu, siizung ah an tlanpi hngal nan sibawi in a thi zo thu an rak sim thei.\nCuddalore New Town Police khalin thla a ṭih tuk ruangah a thataw tin an phuang, cun thubuai an ngankhum ih a thihnak san cipciar ih thei dingin an zingzoi vivo ding. Thilmak zet pakhat cu ahlan ah an umnak palik sakhan sungah nunau pakhat cu datsii (Kerosene) thawn tawi aw in a urthat aw zo.


Aizawl : Kum 6 mi tel in Minung 5 That tu Thu ṭhen sak a si ding | Falam Online Media\nMinung 5 that ruangah thuṭhenzung lam in thiamlo coter zo, Lal Tlan Chhuaha (kum 42) cu November ni 5 ah Addl. District & Sessions Court ah suah pi a si ih a hrem dan ding thu an rel sak a si.\nCozah ukil le mithi tei` ukil cun Thih Daantat dingin hremnak pek an beisei nan sual tuahtu` ukil cun damsung thawng tlak nak thawn hremdan ṭhum deuh dingin thuṭhentu hnen ah a ngen.\nMithattu Lal Tlan Chhuaha khalin thilsual a tuah mi par ah a siraw thu le poi a ti zet thu a rel suak ih That Daantat lo dingin thuṭhentu hnen ah a ngen ve.\nThuṭhen zung ah caan tawk mawi an um hnu ah Thuṭhentu Dr. HTC Lal Rin Chhana cun November 9, Kum 2020 zinglam nazi 11 ah mithattu Lal Tlan Chhuaha Daantatnak an nei ding thu a phuang.\nLal Tlan Chhuaha in Pu Siama te` Inn a luhcilh\nAizawl : Kum 2015 ih tualthatnak rapthlak a thleng mi a siih hih thuthang hin Mizoram a hnin ter.\nMithattu Lal Tlan Chhuaha le a that mi Pu Sang Lian Siama (kum 57) hi hnaṭuan tlang an siih Pu Siama hin Fridge sia a rem nak ah a hruai ṭheu.\nPu Siama te inn ah minung 7 an um ih vansiat an tong ding zaan cu minung 5 lawng an rak um.\nZaan thim hnu ah Lal Tlan Chhuaha cun Pu Siama te paisa dil dingin a va pan hai ih Rs. 1000 an rak pe.\nAn pek mi duhtawk lo in a dil bet hai ih tiaw thiam lo in an ṭongkam a sang vivo. Culai ah Lal Tlan Chhuaha cun naamtong a cuh lohli ih Pu Siama cu a dawt that.\nCuhnu ah innsung ih um inteknu Khual Thangi (kum 57), fapa an cawm mi Isaac Lal Rin Nunga (kum 6), intekpai` naunu Van Lal Chhungi (kum 54) le an inn ihsi tlawngkai Samuel Lal Rin Chhana (kum 14) pawl cu a sangsang ten a that thluh hai.\nKiangkap venghnen pawl in an thawmvang an thei nan innsung lam in tawh an hren ruangah run dingin zohman an lut thei lo.\nMibur cun innleng lam in an hro ciamco ih an thawmvang a ring vivo ruangah mithattu cun ṭih in tukvirh lam in a dawp suak.\nZiin sak, mi innsung ah a relh ih mipi in nazet ih kut an thlak man hlan ah Palik an thleng man ih a himdam fangfang. Cutin palik in an kai ih mipi pawl ih kut thlak thei lo dingin an hum hnu ah thawng an thlak a si.\nHih thuthang hin Mizoram a khawng na tuk ih tu ni tiang lungawi thei hrih lo an tam zet. “Christian ram kan si ih ngaithiam nun nei ding’ titu an um ih minung 5 nunnak rori a lak ruangah a mah nunnak khal lak ve a ṭul titu khal an um.\nTudinhmun ahcun mipi in ziangtluk in au hman khal seh la Court lam ih thlen pi zo a si tikah ti thei mi ziang hman a um lo ih sual a tuah mi par ih Daantat ding cu Judge kut sung ah a um a si.\n← Covid 19 Suar 3 nak in Delhi Khualipi a nuai thok\nPu No Than Kap ih Thuken timi Ca suah tu A Phuang Aw →\nSurgery hrang paisa ṭul tuk mi cu Phuangaw duhlo Millionaire in bomnak a pek\nNovember 20, 2020 November 20, 2020 Ni Hnem Sung 0\nCovid 19 mina thawn Ek-inn sungih Nupa sinak hmangtu Nurse nu Mualpho\nThlisia system 3 in US ram a nuai ding


Ek-inn ih Kum khat le hrek sung kharh khum tuar Innsangnu, Palik in run suak | Falam Online Media\nEk-inn ih Kum khat le hrek sung kharh khum tuar Innsangnu, Palik in run suak\nIndia : Haryana, Rishpur khua ah Kum 1 le hrek sung ek-inn bi zetih kharh khum tuar numi pakhat cu district women and child welfare department in an runsuak.\nAmah hi kum 35 mi a siih a pasal Naresh Kumar thawn kum 17 sung um tlang zo an si. Fa 3 (Kum 15 mi fanu, kum 11 le 13 mi fapa) nei zo a siih thluak lam damlonak a nei ti`n a pasal in ek-inn sungah a khum mi a si.\nNaresh Kumar in a nupi cu ek-inn sungah kum 1 luan a khum zo timi thuthang a suak veten district women and child welfare department ṭuanvonei pawl in an va hawl tikah ek-inn ih kharh khum tuar innsang nu cu an va hmusuak ih siizung lam ah tuamhlawm dingin an hruai cih.\nPalik ṭuanvonei Gupta cun, “thuthang kan dong veten Naresh Kumar inn cu kan va siim ih ek-inn sungih kharh khum tuar a nupi cu kan runsuak. Rawl ṭhiṭha in an pe lo ruangah a ṭawnṭai tukih ṭha ṭen khal a ding thei lo. Siizung lam ah tuamhlawm ṭha dingin kan kuat ih tu ahcun a sungkhat unau hnen ah a tlung sal zo” a ti.\nInnsangpa Naresh Kumar cun a nupi in thluklam buainak a nei ruangah a khum mi sivekin a rel nan a nupi damlonak ca khihhmuhding zianghman a neilo ruangah India IPC sections 498 A, 342 thawn palik in an kai ih zingzoinak an nei peh vivo tum a si.\n← Bike thawn pah ngah ruangah Falam Covid 19 Volunteer ke ruh kiak\nTatmadaw in a neihsun Raldonak Tipil Laawngpi phorhsuak →\nIran cozah in Pu Trump that tumnak Ca le Zuk an thlah?\nJanuary 22, 2021 January 22, 2021 Ni Hnem Sung 0\nTexas : Karen mino pahnih cu Thi cia in an ruak sarsuak a si


Singapore Hnenum In A Pu Tei Sumpai A Ru Ih iPhone A Lei – Meifar\nSingapore Hnenum In A Pu Tei Sumpai A Ru Ih iPhone A Lei\nOctober 8, 2021 admin Lawrkhawm 0\nSingapore, Serangoon ih um hnenum pakhat in a pu tei sumpai a ru ih nuam a cen hnuah an kai ngah thu theih a si. A pilepu tei in Serangoon ah rawldawr le theiti dawr an nei, Covid-19 ruangah 2020 kum ihsin zarhtin an sumpai laklutmi cu bank ah an ret thei lo ih inn lamah an ret ṭha.\nAn hnenum cu Indonesia mi a si ih a hmin cu Aryani ti a si. An sumpai ret ṭhanak khan sungah an hnenum cu a lut ṭheu nan rinhlelnak zianghman an nei dah lo. July 2021 ah an sumpai ret ṭhami bag 4 a kim lo, bag 4 sungah sumpai S$11,635.50 zat aum.\nInnsang nu in a pasal hnenah a sim ih Aryani cu an rinhlel cuang lo. Anmah in hmun dangah an ret si ding ti ruahnak an nei, an thilzuar mi le sumpai cazin pawl cu kimcang zetin an nei thluh. Cutin, an sumpai retnak bags cu an hawl rero nan an hmu thei nawn lo ruangah an hnenum cu an sut ih zianghman a thei lo thu a sim.\nCuruangah thilthleng pawl zingzoi dingah police hnenah an report. August 2021 ah police hnenah an report ih Aryani in a theih veten a ṭih tuk ruangah a sumpai kolmi ṭhenkhat cu sangkate ihsin a hlon. Cumi a hlonmi sumpai cu inntek nu in a hmu ih an zingzoi vivo hnuah Aryani cu an kai.\nMarch 2021 khalah a pu wallet sung ta S$200 zat arak ru zo, a sumpai rukmi ihsin hnipuan mankhung zetzet pawl a lei ih iPhone 12 khal a lei. Cun, Indonesia ih a bank account ah S$3,000 zat arak kuat zo tipawl an theisuak.\nOctober 5, 2021 ah Aryani cu rukru thubuai le pilepu ih rinsannak a siatsuah timi thubuai an orhter ih thla 8 sung thawngtla dingin a thu an ṭhencat. Court in thla 8 sung thawngtla dingin thu a ṭhencat hnuah Aryani in thlakhat sung lawng thawngtla dingin zangfah a dil.\nAryani in “Ka pa in in thihsan zo, innsang cawmtu ka si. Ka naule pathum ih tlawngkainak ding sumpai ka hawl a ṭul. Ka nu leh a damlo ringring ih thlatinten thisen thun a ṭul” a ti. Hnenum in thil a ruk ahcun kum 7 sung thawnthlak le cawhkuanter thei a si nan an zangfak ruangah thla 8 lawng thawngtla ding an timi a si. (#Asia News)\nMipa Tam Sawn Ih Duhlo Zawng Nunau Mizia Țhenkhat…\nMuse Ih Hnaṭuan Nunau Te A Hlo